CELEX: 
Language: fi
Date: 2019-03-11 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2017/1369 täydentämisestä kotitalouksien astianpesukoneiden energiamerkinnän osalta ja komission delegoidun asetuksen (EU) N:o 1059/2010 kumoamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Ehdotuksen oikeudellinen ja poliittinen tausta
            
            
               Ekologista suunnittelua koskevassa Euroopan parlamentin ja neuvoston puitedirektiivissä 2009/125/EY
                  1
                edellytetään, että energiaan liittyvien tuotteiden valmistajat parantavat tuotteidensa ympäristönsuojelun tasoa täyttämällä
            
            
               –vähimmäistason energiatehokkuusvaatimukset; ja
            
            
               –muut ympäristökriteerit, kuten vedenkulutusta, päästötasoja tai tiettyjen komponenttien vähimmäiskestävyyttä koskevat vaatimukset.
            
            
               Valmistajan on tarpeen arvioida tuotteen vaatimustenmukaisuus ennen sen saattamista markkinoille, jotta kaikkien vaatimusten täyttyminen varmistetaan. 
            
            
               Energiamerkintäpuiteasetuksella – Euroopan parlamentin ja neuvoston asetuksella (EU) 2017/1369
                  2
                – luodaan puitteet tarkkojen, asiaankuuluvien ja vertailukelpoisten tietojen antamiselle energiaan liittyvien tuotteiden energiankulutuksesta ja muista ympäristönäkökohdista. Tämän ansiosta kuluttajien on helpompi valita tuotteita, jotka ovat resurssitehokkaampia. Asetuksella täydennetään ekosuunnittelupuitedirektiiviä antamalla loppukuluttajille mahdollisuus tunnistaa ympäristöominaisuuksiltaan paremmat tuotteet asteikon A–G eli vihreästä punaiseen luokittelun avulla. Energiamerkin tunnistaa ja sitä käyttää 85 prosenttia eurooppalaisista. Lainsäädäntökehys perustuu näiden kahden säädöksen yhteisvaikutukseen.
            
            
               Ekosuunnittelu- ja energiamerkintäjärjestelmä on Euroopan energiatehokkuuden parantamisen kannalta keskeisessä asemassa. Se edistää erityisesti i) energiaunionin puitestrategiaa ja ii) painopistettä ”Syvemmät ja oikeudenmukaisemmat sisämarkkinat ja lujempi teollisuuspohja”. Ensinnäkin järjestelmä ajaa teollisuuden parantamaan tuotteiden energiatehokkuutta ja poistaa markkinoilta huonoimmin suoriutuvat tuotteet. Toiseksi se auttaa kuluttajia ja yrityksiä pienentämään energialaskujaan. Tämä tukee kilpailukykyä ja innovointia teollisuus- ja palvelualoilla. Kolmanneksi sillä varmistetaan, että tuotteiden saattamisesta EU:n markkinoille vastaavien valmistajien ja maahantuojien tarvitsee noudattaa vain yksiä EU:n laajuisia sääntöjä.
            
            
               Nämä kaksi säädöstä ovat keskeisiä tekijöitä unionin politiikassa, jonka tavoitteena on, että markkinoille tuotavat tai Euroopan talousalueella (ETA) käyttöön otettavat tuotteet ovat energiatehokkaampia ja ympäristöystävällisempiä. Niillä on keskeinen merkitys vuosiksi 2020 ja 2030 asetettujen energiansäästötavoitteiden saavuttamisessa, ja niiden täytäntöönpanoa tuetaan nykyisellä (2016–2019) ekologista suunnittelua koskevalla työsuunnitelmalla. Niiden odotetaan myös edistävän merkittävästi siirtymistä kohti kiertotaloutta, kuten kiertotaloutta koskevassa vuoden 2015 toimintasuunnitelmassa
                  3
                selvitetään. Lisäksi asetuksen (EU) 2017/1369 täytäntöönpanolla edistetään EU:n tavoitetta vähentää kasvihuonekaasupäästöjä vähintään 20 prosenttia vuoteen 2020 mennessä ja vähintään 40 prosenttia vuoteen 2030 mennessä. 
            
            
               Komission delegoidussa asetuksessa (EU) N:o 1059/2010
                  4
                asetetaan kotitalouksien astianpesukoneiden energiamerkintävaatimukset. Asetuksen 7 artiklassa säädetään, että komissio tarkastelee kyseistä asetusta uudelleen joulukuuhun 2014 mennessä ottaen huomioon tekniikan kehityksen ja erityisesti liitteessä V vahvistetut tarkastuksissa sallitut poikkeamat.
            
            
               Astianpesukoneet otettiin mukaan ensisijaisina tuotteina ekologista suunnittelua koskevaan vuosien 2016–2019 työsuunnitelmaan uudelleentarkastelua varten. Astianpesukoneet kuuluvat myös asetuksen (EU) 2017/1369 11 artiklan 5 kohdan b alakohdassa mainittuihin tuoteryhmiin, joiden osalta komission olisi viimeistään 2 päivänä marraskuuta 2018 annettava delegoitu säädös uudelleenskaalatun merkinnän käyttöönottamiseksi. Uudelleenskaalauksella energiatehokkuusluokkien nykyinen A+++:sta G:hen ulottuva asteikko on määrä korvata asteikolla A–G. 
            
            
               Asetuksen (EU) 2017/1369 11 artiklan 8 kohdan perusteella ennakoidaan, ettei energiatehokkuusluokkaan A kuulu lainkaan tuotteita, kun uudelleenskaalattu merkki otetaan käyttöön. Samoin arvioidaan, että suurin osa malleista saavuttaa A-luokan aikaisintaan 10 vuoden kuluttua.
            
            
               Yleinen tausta
            
            
               EU:ssa käytetään kotitalouksien astianpesukoneita laajalti. Arviolta keskimäärin 44 prosentissa EU:n kotitalouksista on astianpesukone (96 miljoonaa laitetta). Astianpesukoneiden sähkönkulutuksen arvioitiin olevan vuonna 2015 noin 31 TWh vuodessa ja vedenkulutuksen 317 miljoonaa kuutiometriä. Jos nimenomaisesti näitä laitteita koskevia uusia vaatimuksia ei aseteta, astianpesukoneiden sähkönkulutuksen odotetaan vuoteen 2030 mennessä nousevan noin 40 TWh:iin vuodessa. Määrä on noin 15 miljoonaa hiilidioksidiekvivalenttitonnia. 
            
            
               On olemassa kustannustehokkaita keinoja vähentää astianpesukoneiden energiankulutusta ja päästöjä nykyskenaarion alittavalle tasolle.
            
            
               Näihin potentiaalisiin säästöihin ei ole vielä päästy, mihin on keskeisenä syynä se, ettei markkinoiden keinoin kyetä 
            
            
               –huolehtimaan siitä, että testaamiseen käytetyt (valmistajien optimoimat) perusohjelmat vastaisivat paremmin kuluttajien tosiasiallisesti käyttämiä muita pesuohjelmia; 
            
            
               –opastamaan kuluttajia tekemään tietoon perustuvia ostopäätöksiä elinkaarikustannusten eikä niinkään hankintakustannusten perusteella (epäsymmetrinen kustannusinformaatio); eikä 
            
         
         
            
               –tarjoamaan tietoa ja kannustimia laitteiden korjaamiseksi ja tuotteiden asianmukaista käsittelyä varten niiden käyttöiän päätyttyä. 
            
            
               Tästä syystä mahdolliset kustannustehokkaat parannukset, jotka hyödyttäisivät loppukäyttäjää, jäävät usein tekemättä.
            
            
               Kotitalouksien astianpesukoneita koskevan asetuksen (EU) N:o 1059/2010 tarkistamisen tavoitteena on saada aikaan muutos markkinaolosuhteissa ja laitteiden optimoinnissa rajoittamatta kuitenkaan astianpesukoneiden määrän viime vuosina havaittua kasvua EU:n markkinoilla. Tavoitteena on myös skaalata merkki uudelleen asetuksen (EU) 2017/1369 mukaisesti.
            
            
               Ehdotettujen muutosten odotetaan nykykehitysskenaarioon verrattuna vähentävän näiden tuotteiden kokonaisenergiankulutusta EU:ssa noin 2,1 TWh vuodessa, mikä vastaa päästöjen vähentämistä 0,7 miljoonaa hiilidioksidiekvivalenttitonnia vuodessa, sekä vähentävän vedenkulutusta jopa 16 miljoonaa kuutiometriä vuodessa vuoteen 2030 mennessä. Tämä merkitsee vuoteen 2030 asetetun EU:n energiatehokkuustavoitteen edistämistä 0,14 prosentilla ja vuoteen 2030 asetetun EU:n kasvihuonekaasupäästöjen vähennystavoitteen edistämistä 0,07 prosentilla. Tarkistuksen odotetaan lisäksi edistävän kiertotaloutta koskevien tavoitteiden saavuttamista ja etenkin helpottavan korjaustoimia ja loppukäsittelyä varmistamalla, että välttämättömät tiedot ja varaosat ovat saatavilla. Tätä voidaan täydentää tulevaisuudessa korjattavuutta koskevalla pisteytyksellä, joka on parhaillaan tutkittavana.
            
            
               Voimassa oleva sääntely ja standardit EU:ssa ja kolmansissa maissa 
            
            
               Ekosuunnittelupuitedirektiivin ja energiamerkintäasetuksen ohella muut kotitalouksien astianpesukoneiden kannalta merkitykselliset säädökset ovat seuraavat:
            
            
               –komission asetus (EY) N:o 1275/2008
                  5
                tehonkulutuksesta valmiustilassa ja pois päältä -tilassa;
            
            
               –Euroopan parlamentin ja neuvoston direktiivi 2014/35/EU
                  6
                tietyllä jännitealueella toimivista sähkölaitteista;
            
            
               –Euroopan parlamentin ja neuvoston direktiivi 2014/53/EU
                  7
                radiolaitteista;
            
            
               –Euroopan parlamentin ja neuvoston direktiivi 2014/30/EU
                  8
                sähkömagneettisesta yhteensopivuudesta;
            
            
               –Euroopan parlamentin ja neuvoston direktiivi 2012/19/EU
                  9
                sähkö- ja elektroniikkalaiteromusta;
            
            
               –Euroopan parlamentin ja neuvoston direktiivi 2011/65/EU
                  10
                tiettyjen vaarallisten aineiden käytön rajoittamisesta sähkö- ja elektroniikkalaitteissa.
            
            
               Monissa talouksissa ympäri maailmaa (kuten Yhdysvalloissa, Japanissa, Australiassa, Kiinassa, Brasiliassa ja Meksikossa) on viime vuosina annettu lainsäädäntöä näistä tuotteista. 
            
            
               Astianpesukoneiden suorituskyky testataan standardien EN 50242 ja EN 60436 mukaisesti. Cenelec mukauttaa parhaillaan nykyisiä mittausstandardeja täyttääkseen useita aukkoja yksilöidyssä suorituskykytasossa kuluttajien tosiasiallisesti käyttämän pesuohjelman ja nykyisen standardoidun testin välillä. Tämän mukautuksen yhteydessä muun muassa otetaan käyttöön uusi useammanlaisia muotoja ja materiaaleja sisältävä testaustäyttö, yhdistettyjen pesu- ja kuivaussuorituskyvyn yhteisarviointimenettely, uusi vertailupesuaine sekä automaattisten ohjelmien ja huuhtelusuorituskyvyn testimenettelyt. Standardin mukauttaminen on edennyt pitkälle, ja se saadaan erittäin todennäköisesti voimaan siihen mennessä, kun energiamerkintöjä koskevaa delegoitua asetusta aletaan soveltaa.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               2.1. Uudelleentarkastelua koskeva tutkimus ja sidosryhmien kuuleminen 
            
            
               Vuonna 2014 käynnistettiin sekä ekosuunnittelu- että energiamerkintäasetuksen tarkistamista varten uusintatutkimus
                  11
               , jonka loppuraportti julkistettiin kesäkuussa 2017. Tutkimuksessa noudatettiin energiaan liittyvien tuotteiden ekosuunnittelun MEErP-metodologiaa (Methodology for Ecodesign of Energy related Products)
                  12
               . Tutkimukseen sisältyi sidosryhmäkysely, kaksi sidosryhmien kokousta vuonna 2015 ja verkkoseminaari vuonna 2016. Siihen osallistui noin 140 sidosryhmää. 
            
            
               Uusintatutkimus koski näiden säädösten soveltamisalaan kuuluvia kotitalouksien astianpesukoneita. Tekniikkaan sekä ympäristö- ja talouskysymyksiin keskittyneessä analyysissä arvioitiin tarvetta saattaa näitä tuotteita koskevat vaatimukset ajan tasalle sekä toimintavaihtoehtoja. Tämä tehtiin asetusten uudelleentarkastelulausekkeen nojalla ekosuunnitteludirektiivin ja energiamerkintäasetuksen mukaisesti.
            
            
               Tutkimus toteutettiin avoimena prosessina, jossa saatiin lausuntoja asianomaisilta sidosryhmiltä, kuten laitevalmistajilta ja niiden järjestöiltä, ympäristöalan kansalaisjärjestöiltä, kuluttajajärjestöiltä ja jäsenvaltioiden edustajilta. Tutkimuksessa käytettiin erityistä verkkosivustoa ja tiedonvaihtofoorumia (BATIS), jossa väliaikaiset tulokset ja lisäaineisto julkaistiin säännöllisesti sidosryhmien kuulemista ja palautetta varten. Tutkimukseen liittyvät asiakirjat ovat vielä sivustolla ladattavissa ja kommentoitavissa. Tutkimuksen aikana järjestettiin kaksi asiantuntijakokousta, yksi Sevillassa 23. kesäkuuta 2015 ja toinen Brysselissä 17. marraskuuta 2015. Näiden lisäksi pidettiin verkkoseminaari 7. lokakuuta 2016. Kokousten pöytäkirjat ovat saatavilla tutkimuksen verkkosivustolla. 
            
            
               2.2. Valmisteluasiakirjat ja kuulemisfoorumi
            
         
         
            
               Komission yksiköt laativat kaksi valmisteluasiakirjaa, joissa esitettiin uusintatutkimuksen tuloksiin perustuvat ekosuunnittelu- ja energiamerkintävaatimukset. Valmisteluasiakirjat toimitettiin kuulemisfoorumin jäsenille, ja ne annettiin tiedoksi Euroopan parlamentin ENVI- ja ITRE-valiokuntien sihteeristölle. Kuulemisfoorumissa jäsenvaltioiden edustajat, toimialajärjestöt ja kansalaisjärjestöt ovat ekosuunnitteludirektiivin 18 artiklan ja asetuksen (EU) 2017/1369 14 artiklan mukaisesti tasapuolisesti edustettuina.
            
            
               Valmisteluasiakirjoista keskusteltiin ekosuunnittelua käsittelevän kuulemisfoorumin kokouksessa 19. joulukuuta 2017. Ennen kuulemisfoorumia ja sen jälkeen komission yksiköille toimitettiin yli 20 kannanottoa, jotka komissio analysoi. 
            
            
               2.3. Sidosryhmäkuulemisen tulokset kuulemisfoorumin aikana ja sen jälkeen 
            
            
               Sidosryhmien tärkeimmät kommentit valmisteluasiakirjojen keskeisiin kohtiin voidaan tiivistää seuraavasti: 
            
            
               Ekosuunnitteluun liittyvät energiatehokkuuden vähimmäisvaatimukset
            
            
               Teollisuuden sidosryhmät suosittelivat, ettei nykyisin sovellettavia vaatimuksia tiukennettaisi, koska se vaikuttaisi haitallisesti laitteiden kohtuuhintaisuuteen ja hidastaisi astianpesukoneiden määrän kasvua alhaisen tulotason maissa. Ne painottivat, että energiatehottomimmatkin astianpesukoneet kuluttavat vähemmän energiaa ja vettä kuin käsin tiskaaminen. Teollisuuden asiantuntijoiden mukaan nykyinen A+-luokka (täysikokoisten astianpesukoneiden energiatehokkain luokka) vastaa jo nyt alhaisinta elinkaarikustannusta. Ympäristöalan järjestöt katsoivat kuitenkin komission ehdotusten olevan kunnianhimottomia ja vaativat toista vaihetta, jossa sovelletaan tiukempia vaatimuksia. 
            
            
               Energiatehokkuusindeksin (EEI) laskeminen
            
            
               Kaikki sidosryhmät pyysivät tarkistamaan suurten ja pienten laitteiden välistä erottelua energiatehokkuusindeksissä, jossa on tällä hetkellä ekosuunnitteluvaatimuksen ja laskelman välisiä eroavuuksia, jotka kuluttajajärjestöjen mukaan antavat suuremmille laitteille epäoikeudenmukaista kilpailuetua.
            
            
               Parhaana käytettävissä olevana tekniikkana pidettävä teknologia ja energiamerkintäluokkien jako
            
            
               Sidosryhmien näkemykset jakaantuivat sen suhteen, mikä katsottiin parhaaksi käytettävissä olevaksi tekniikaksi, ja uuden energiamerkintäasetuksen myötä tällä valinnalla olisi suuri vaikutus korkeimman energialuokan tasoon. Jotkin jäsenvaltiot ja alan toimijat katsovat, ettei astianpesukoneiden lämpöpumpputeknologiaa voida pitää parhaana tekniikkana, koska sillä saatavat energiansäästöt eivät kompensoi korkeampaa ostohintaa ja koska sen saatavuus markkinoilla on rajallinen. Toiset jäsenvaltiot ja ympäristöjärjestöt ovat sitä mieltä, että tällä hetkellä se on ja sen pitäisi katsoa olevan markkinoiden paras tekniikka.
            
            
               Ehdotuksen mukaan suurin osa nykyisin saatavilla olevista laitteista kuuluisi energialuokkaan E tai F (uudelleenskaalauksen jälkeen). Teollisuuden sidosryhmät peräänkuuluttivat sitä, että ylläpidettäisiin kannustin kehittää alhaisemman suorituskyvyn laitteita ottamalla käyttöön nykyistä ehdotusta tiheämmin porrastetut energialuokat (asteikon alapäässä).
            
            
               Materiaalitehokkuusvaatimukset
            
            
               Useimmat sidosryhmät olivat yhtä mieltä jäähdytyskaasujen merkintää sekä sähkö- ja elektroniikkalaitteiden purkamista koskeviin vaatimuksiin liittyvistä ehdotuksista, vaikka sanallisissa muotoiluissa oli eroja, mutta varaosia ja tietojen saatavuutta koskevien komission ehdotusten osalta niiden kannoissa oli hajontaa. Jotkin jäsenvaltiot katsovat, että markkinavalvontaviranomaisten on vaikea valvoa näiden vaatimusten noudattamista ja että korjaamiseen ja huoltamiseen tarvittavien tietojen saanti olisi rajoitettava vain valtuutettuihin korjaamoihin. Toimiala (erityisesti valmistajat) oli yhtä mieltä viimeksi mainitusta seikasta, mutta suhtautui avoimemmin varaosia koskeviin vaatimuksiin, jos ne korvattaisiin ilmoituksilla. Ympäristöalan kansalaisjärjestöt ja muut jäsenvaltiot tukivat ehdotuksia ja/tai ehdottivat pidemmälle meneviä vaatimuksia.
            
            
               Melu
            
            
               Jotkin jäsenvaltiot ja teollisuuden sidosryhmät ehdottivat, että ehdotettuja melutasoluokkia löysennettäisiin, kun taas kuluttajajärjestöt ehdottivat, että vahvistetaan ekosuunnitteluvaatimus, jossa asetetaan meluisimmat laitteet pois sulkeva yläraja.
            
            
               Tehonsäästötilat
            
            
               Monet sidosryhmät katsoivat, että on tarpeen tarkistaa ehdotettuja tehonsäästötiloja koskevia säännöksiä, koska osa niistä oli liian ylimalkaisia ja osin epäjohdonmukaisia.
            
            
               2.4. Avoin julkinen kuuleminen
            
            
               Internetissä järjestettiin 12. helmikuuta – 7. toukokuuta 2018 julkinen kuuleminen
                  13
               , jossa kerättiin sidosryhmien näkemyksiä muun muassa mahdollisten lainsäädäntötoimenpiteiden ennakoidusta vaikutuksesta yrityksiin ja energiankulutuksen kehityssuuntauksiin.
            
            
               Julkinen verkkokuuleminen sisälsi ekosuunnittelua ja energiamerkintöjä koskevan yhteisen osan, minkä jälkeen esitettiin tuotekohtaisia kysymyksiä jääkaapeista, astianpesukoneista, pyykinpesukoneista ja kuivaavista pyykinpesukoneista, televisioista, elektronisista näytöistä ja valaistuksesta. 
            
         
         
            
               Vastauksia saatiin yhteensä 1 230, joista 67 prosenttia kuluttajilta ja 19 prosenttia yrityksiltä (joista kolme neljäsosaa oli pk-yrityksiä ja neljäsosa suuria yrityksiä). Kansalaisjärjestöjen osuus vastaajista oli 6 prosenttia ja ”muiden” 7 prosenttia. Kansallisten tai paikallisten viranomaisten osuus oli alle 1 prosenttia, ja 0,25 prosenttia vastauksista saatiin kansallisilta markkinavalvontaviranomaisilta. 
            
            
               Vastaajat tulivat pääasiassa Yhdistyneestä kuningaskunnasta (41 prosenttia) ja Saksasta (26 prosenttia). Toisen ryhmän muodostivat Itävalta, Belgia, Ranska, Alankomaat ja Espanja, yhteensä 17 prosenttia vastauksista. Yhdeksän muun jäsenvaltion ryhmältä saatiin 9,5 prosenttia vastauksista. Lopuista 12 jäsenvaltiosta saatiin joko vain vähän tai ei lainkaan vastauksia. EU:n ulkopuolisista maista saatiin noin 5 prosenttia vastauksista.
            
            
               Sidosryhmäkyselyn 1 230 vastaajasta 719 (58 prosenttia) vastasi vain valaistusta koskeviin kysymyksiin osana teattereiden valaistukseen liittynyttä koordinoitua kampanjaa. Tämän katsottiin vääristävän vastauksia merkittävästi, ja joidenkin kysymysten osalta ”valaistukseen vastaajat” poistettiin laskelmista. Koska vastaajien ei tarvinnut vastata kaikkiin kysymyksiin, ”ei vastausta” nousi osuudeltaan korkeaksi (vaihdellen 5:stä 90:een prosenttiin) niiden vastaajien lisäksi, jotka vastasivat ”en osaa sanoa” tai ”ei mielipidettä”. Jotta varsinaisista vastauksista saataisiin parempi käsitys, ”ei vastauksia” -luku vähennettiin pois ja loppujen vastausten katsottiin edustavan 100:aa prosenttia.
            
            
               2.4.1 Tulokset
            
            
               Noin 63 prosenttia vastaajista kannatti korjattavuuden ja kestävyyden sisällyttämistä ekosuunnitteluvaatimuksiin, ja 65 prosenttia katsoi, että nämä tiedot olisi sisällytettävä energiamerkintöihin. 
            
            
               Tuotteiden korjattavuuden osalta vastaajat arvioivat enimmäkseen ”erittäin tärkeäksi” tai ”tärkeäksi” (prosenttiluvuin 62–68)
                  14
                kunkin seuraavista: takuu, varaosien saatavuus ja täydellinen korjaus- ja huoltokäsikirja. Varaosien toimitusaika arvioitiin (56 prosenttia) ”erittäin tärkeäksi” tai ”tärkeäksi”. 
            
            
               2.4.2 Pienten ja keskisuurten yritysten (pk-yritysten)
                  15
                kuuleminen 
            
            
               Yksi avoimen julkisen kuulemisen tavoitteista oli kerätä palautetta erityisesti pk-yritysten roolista ja merkityksestä markkinoilla ja saada lisää tietoa siitä, mikä on pk-yritysten näkemys näiden kuuden tuoteryhmän ympäristövaikutuksista. 
            
            
               Arviolta noin 10,5 prosenttia vastauksista tuli pk-yrityksiltä. Pk-yritykset kertoivat olevansa tietoisia yritystoimintaansa kuuluviin tuotteisiin sovellettavista ekosuunnittelu- ja energiamerkintävaatimuksista. Ne kuitenkin enimmäkseen jättivät vastaamatta (90 %) tai vastasivat ”en osaa sanoa/ei mielipidettä” (6 %), kun niiltä kysyttiin seuraavista: i) mahdolliset vaikutukset niiden omiin yrityksiin, ii) mahdolliset vaikutukset pk-yrityksiin verrattuna suurempiin yrityksiin ja iii) resurssitehokkuusvaatimusten käyttöönotto tarkistetuissa ekosuunnittelua ja energiamerkintää koskevissa asetuksissa. Vastanneista pk-yrityksistä noin 3–4 prosenttia katsoi, että vaikutukset saattavat olla kielteisiä. Noin 1 prosentti oli sitä mieltä, että vaikutukset olisivat myönteisiä.
            
            
               2.4.3. Kotitalouksien astianpesukoneita koskevat vastaukset
            
            
               Kotitalouksien astianpesukoneisiin liittyviin teknisiin kysymyksiin vastanneista vain puolet (47 prosenttia) tiesi, että pesukoneiden edellytetään täyttävän puhdistuskykyä koskevat vähimmäisvaatimukset, mikä tekee esihuuhtelusta tarpeetonta. Vastaajista noin 30 prosenttia tiesi, että pitkäkestoiset astianpesuohjelmat yleensä kuluttavat vähemmän energiaa kuin lyhyemmät ohjelmat (huom: noin 20 prosenttia ei tätä tiennyt ja 51 prosenttia joko jätti vastaamatta tai vastasi ”en osaa sanoa” tai ”ei mielipidettä”). 
            
            
               Energiamerkintöihin sisällytettävien tietojen osalta noin 50 prosenttia osallistujista katsoi, että astianpesukoneiden ajan ja energian kulutusta koskevat yhdistelmätiedot olisi esitettävä selkeämmin.
            
            
               Vastaajat katsoivat, että kotitalouksien astianpesukoneiden suorituskyvyn arvioimiseksi seuraavien näkökohtien sisällyttäminen olisi ”tärkeää” tai ”erittäin tärkeää”
                  16
               : 
            
            
               –useimmiten käytetyt ohjelmat (45 prosenttia);
            
            
               –energiaintensiivisimmät ohjelmat (35 prosenttia);
            
            
               –ohjelman kesto (34 prosenttia); ja
            
            
               –tehonsäästötilat (33 prosenttia). 
            
            
               Kuluttajat katsoivat myös, että energiamerkinnöissä tärkeimmät parametrit olivat  vedenkulutus, energiankulutus ja energiatehokkuus. Toiseksi tärkeimpinä parametreinä pidettiin ryhmää, joka koostuu seuraavista: melu, kapasiteetti (lautasten ja lasien jne. määrä) ja yhdistetty pesu- ja kuivaussuorituskyky. 
            
            
               Materiaalitehokkuusnäkökohtien osalta vastaajat arvioivat seuraavat vertailutekijät ”tärkeiksi” ja ”erittäin tärkeiksi”: 
            
            
               –pikakorjausaika (40 prosenttia);
            
         
         
            
               –korjaukselle annettu takuu (38 prosenttia);
            
            
               –tarkka arvio täydellisestä korjauksesta (37 prosenttia);
            
            
               –varaosaluettelo ja ohjeet omatoimiseen korjaukseen (36 prosenttia);
            
            
               –luettelo valtuutetuista korjaajista (35 prosenttia). 
            
            
               Jos ”melko tärkeäksi” arvioidut lasketaan mukaan, prosenttiosuus nousee 9–11 prosentilla kussakin näistä.
            
            
               Kysymykseen, kuinka kauan varaosien odotetaan olevan saatavilla kotitalouksien astianpesukoneille, oli useimmin vastauksena yli 10 vuotta (noin 32 % vastaajista) ja 5–10 vuotta (noin 20 %). Alle 2,5 prosenttia vastaajista mainitsi korkeintaan 5 vuotta. (9 % ”ei osaa sanoa/ei mielipidettä” ja noin 37 % jätti vastaamatta).
            
            
               2.5. Energiamerkintää koskeva kuluttajatutkimus
            
            
               Taustaselvityksen ja avoimen julkisen kuulemisen lisäksi tehtiin erityinen kuluttajatutkimus
                  17
               , jotta komissio saisi tietoa kotitalouksien astianpesukoneiden tarkistettujen energiamerkintöjen mahdollisten eri kuvakkeiden ja sijoittelun vaikutuksesta kuluttajien ymmärrykseen ja valintoihin. Tutkimus tehtiin seitsemässä maassa, jotka yhdessä kattavat 39,7 prosenttia EU:n väestöstä. Kyselyyn vastasi kussakin maassa noin 1 350 vastaajaa. Otokset olivat kunkin maan kohdalla kansallisesti edustavia ikä- ja sukupuolijakauman suhteen. Tutkimus valmistui heinäkuussa 2018.
            
            
               Testauksen kohteena oli merkin uusi sommittelu, jossa useat kuvakkeet edustavat yksittäisiä tuotteen ominaisuuksia.
            
            
               ·Useimmat näistä ominaisuuksista ovat edustettuina myös nykyisissä energiamerkeissä, nimittäin energiankulutus, vedenkulutus, nimelliskapasiteetti (astianpesukoneeseen mahtuvien astiastojen lukumääränä) ja melutaso. Uudessa merkissä energian- ja vedenkulutus ilmoitetaan kuitenkin sykliä kohden, ja mukana on maininta testatusta ohjelmasta. 
            
            
               ·Uuteen ehdotukseen sisältyy myös uusi kuvake, joka edustaa (testatun) ohjelman kestoa.
            
            
               ·Eräät nykyisissä energiamerkinnöissä näkyvät kuvakkeet eivät myöskään enää kuulu uuteen testattuun merkkiin, sillä astianpesukoneen kuivaustehokkuuden ilmoittavat kuvakkeet on jätetty pois.
            
            
               Tutkimuksen tarkoituksena oli testata kuluttajien reaktioita sen suhteen,
            
            
               ·miten kuluttajat ymmärtävät ehdotetut yksittäiset kuvakkeet, joiden on tarkoitus edustaa tuotteen ominaisuuksia;
            
            
               ·miten kuluttajat ymmärtävät koko merkin (mm. sen, miten eri osatekijät liittyvät toisiinsa);
            
            
               ·miten relevanteiksi kuluttajat mieltävät tuotteen ominaisuudet, joita ehdotettu uusi merkki edustaa;
            
            
               ·missä määrin kuluttajat haluavat säilyttää nykyisissä merkinnöissä olevat tiedot, jotka eivät sisälly ehdotettuihin uusiin merkkeihin;
            
            
               ·mikä on merkintöjen vaikutus (verrattuna muihin tuotetietoihin) kuluttajien valintakäyttäytymisen kannalta.
            
            
               Kaikkien tekijöiden osalta (vedenkulutus, täyttökapasiteetti, ohjelman kesto ja melutaso) suurin osa vastaajista piti tärkeänä, että energiamerkissä näkyvät nämä tiedot.
            
            
               Vedenkulutuksen, astiastojen lukumäärän, ohjelman keston ja melutason osalta laadittiin ja testattiin kolme vaihtoehtoista kuvaketta. Kuvakkeet yhdistettiin osaksi energiamerkkejä. Vedenkulutusta ja melutasoa kuvaavien kuvakkeiden osalta tulokset paljastivat kuilun subjektiivisen ja objektiivisen ymmärtämisen välillä eli ilmoitetun ymmärtämisen ja merkinnöissä annettujen tietojen oikean tulkinnan ja raportoinnin välillä. 
            
         
         
            
               Energiamerkkiä koskevaan ehdotukseen sisällytetyt kuvakkeet ja sommittelutekijät vastaavat niitä kuvakkeita ja tekijöitä, jotka vastaajat ymmärsivät parhaiten – tai tapauksissa, joissa kyselyn tulokset eivät olleet yksiselitteisiä (esim. melu ja ohjelman kesto) – kuvakkeita ja tekijöitä, jotka johdonmukaisimmin vastaavat muissa tuoteryhmissä noudatettua lähestymistapaa ja merkin yleistä ulkoasua.
            
            
               2.6. Vaikutustenarviointi 
            
            
               Vaikutustenarviointi vaaditaan, jos EU:n toimien odotetut taloudelliset, ympäristöön liittyvät ja sosiaaliset vaikutukset ovat todennäköisesti huomattavia. Komission asetuksen (EU) N:o 1016/2010
                  18
                ja komission delegoidun asetuksen (EU) N:o 1059/2010 uudelleentarkastelua koskeva vaikutustenarviointi tehtiin tammi- ja maaliskuun 2018 välisenä aikana.
            
            
               Vaikutusten arvioinnin pohjana käytettiin uusintatutkimuksen yhteydessä kerättyjä tietoja. Lisätietoja kerättiin ja niistä keskusteltiin vaikutustenarviointitiimissä teollisuuden ja muiden sidosryhmien ja jäsenvaltioiden asiantuntijoiden kanssa. Lisätiedonkeruussa keskityttiin seuraaviin: 
            
            
               –muut markkinatiedot, erityisesti erot eri energiatehokkuusluokkiin kuuluvien mallien lukumäärissä ja myyntivolyymeissa vuosina 2003–2013;
            
            
               –metriikan hienosäätö (tarkistettu standardi) ja
            
            
               –mahdolliset vaikutukset valmistajien kannalta.
            
            
               Ennen kuulemisfoorumin kokousta julkaistiin kaksi alustavaa vaikutustenarviointia
                  19
               : ”Regulatory measures on the review of Ecodesign requirements for household dishwashers” ja ”Regulatory measure on the reviews of energy labelling for household dishwasher (EU) No 1059/2010”. Kummastakin alustavasta vaikutustenarvioinnista saatiin palautetta (ensimmäisestä 11 ja toisesta 9 vastausta). Yleisesti ottaen palautteessa tuettiin ekosuunnittelu- ja energiamerkintävaatimuksia kotitalouksien astianpesukoneille, sillä ne auttavat hillitsemään ilmastonmuutosta, EU:n kansalaisia säästämään energia- ja vesilaskuissa sekä integroimaan kodinkoneet aiempaa paremmin kiertotalouteen uusien korjattavuutta ja kierrätettävyyttä koskevien vaatimusten avulla. 
            
            
               Palautetta saatiin myös energiatehokkuuden vähimmäisvaatimuksia, testausohjelmia ja tehonsäästötiloja koskevien ekosuunnitteluvaatimusten tiukkuudesta sekä energiamerkintään sisällytettäviin tietoihin liittyvistä näkökohdista. Palautteessa keskityttiin myös resurssitehokkuuden näkökohtiin, joita yleisesti ottaen kannatetaan, ja tehtiin joitakin lisäehdotuksia niiden asianmukaisesta täytäntöönpanosta.
            
            
               Vaikutustenarvioinnissa tarkasteltiin seuraavia vaihtoehtoja:
            
            
               –Toimintavaihtoehto O: Nykyskenaario, jota käytetään vertailukohtana arvioinnissa: ei lisätoimia, ei muutoksia voimassa oleviin astianpesukoneita koskeviin säännöksiin;
            
            
               –Toimintavaihtoehto A: nykyistä kunnianhimoisempia ekosuunnitteluun ja energiamerkintöihin liittyviä energiatehokkuusvaatimuksia eri yhdistelminä (useita mahdollisia skenaarioita);
            
            
               –Toimintavaihtoehto B: nykyistä löyhempiä ekosuunnitteluun ja energiamerkintöihin liittyviä energiatehokkuusvaatimuksia eri yhdistelminä (useita mahdollisia skenaarioita);
            
            
               –Toimintavaihtoehto C: toimintavaihtoehtojen A ja B lisäksi materiaalitehokkuuteen liittyviä ekosuunnitteluvaatimuksia (tarkastelussa oli kolme skenaariota).
            
            
               Energian, resurssitehokkuuden ja kustannussäästöjen kannalta tuloksellisimmassa vaihtoehdossa yhdistyvät i) tiukemmat energiatehokkuutta koskevat ekosuunnitteluvaatimukset täysikokoisille laitteille toisen, vuonna 2024 voimaan tulevan vaiheen myötä; ii) pienemmän vaihteluvälin (epätasaisesti porrastetut) energiamerkintäluokat; ja iii) varaosien ja korjaamiseen liittyvien tietojen saatavuutta koskevat materiaalitehokkuusvaatimukset. Tätä vaihtoehtoa pidettiin parhaana.
            
            
               Parhaaksi arvioidun toimintavaihtoehdon pitäisi vuoteen 2030 mennessä saada aikaan seuraavaa:
            
            
               –vuotuiset 2,06 TWh:n suuruiset sähkön säästöt ja 16 miljoonan kuutiometrin suuruiset veden säästöt sekä EU:n energiatehokkuustavoitteen saavuttamisen edistäminen 0,14 prosentin edestä vuoteen 2030 mennessä;
            
            
               –kasvihuonekaasupäästöjen vähennys 0,7 miljoonalla hiilidioksidiekvivalenttitonnilla vuosittain;
            
            
               –kuluttajille 18 miljoonan euron suuruiset nettokustannussäästöt (korkeammat hankintahinnat huomioon ottaen);
            
            
               –neljän miljardin euron vuotuinen lisäys liiketoimintatuloihin, mikä johtaa EU:ssa 11 000 lisätyöpaikkaan valmistusteollisuudessa ja 34 000 lisätyöpaikkaan vähittäiskaupan alalla;
            
         
         
            
               –EU:n teollisuuden kilpailukyvyn edistäminen ja sen johtavan aseman tukeminen laadukkaana valmistajana;
            
            
               –entistä tehokkaampien astianpesukoneiden innovoinnin lisääminen; ja
            
            
               –tulojen ja voittojen paraneminen tuotteiden korjaus- ja muutostöiden alalla työskenteleville riippumattomille yrityksille (mm. pk-yrityksille).
            
            
               Vaikutustenarviointiraportti toimitettiin komission sääntelyntarkastelulautakunnalle, joka keskusteli siitä 13. kesäkuuta 2018. Lautakunta antoi puoltavan lausunnon varaumin. Tärkeimmät lautakunnan esille tuomat seikat, jotka otettiin huomioon vaikutustenarvioinnin lopullisessa versiossa, ovat seuraavat:
            
            
               –raportti ei ole riittävän avoin mitä tulee aloitteen suhteellisen vähäiseen merkitykseen vuodelle 2030 asetettujen EU:n energia- ja ilmastotavoitteiden kannalta;
            
            
               –parhaaksi arvioidun vaihtoehdon valinta ei ole riittävän perusteltu. On epäselvää, miten raportissa luodaan tasapaino energiatehokkuuden, kiertotalouden ja kuluttajien mieltymysten välille;
            
            
               –raportissa ei käsitellä kiertotalouden näkökohtia kokonaisvaltaisesti ja ekosuunnittelutuotteisiin johdonmukaisesti sovellettavalla tavalla. Niistä ei myöskään tehdä vaikutusten arviointia;
            
            
               –raportti ei ole riittävän avoin sen suhteen, mistä asioista on jo sovittu ja mitkä valinnat jätetään auki poliittiselle päätöksenteolle. 
            
            
               Vaikutustenarviointiraporttia muutettiin lautakunnan huomautusten huomioon ottamiseksi. Erityisesti lisättiin uusia kohtia, jotka koskevat ”tarvetta toimia” ja ”kysymyksiä, joita arviointi ei koske”. Kiertotalouden näkökohtien, menetelmäoletusten ja parhaaksi katsotun vaihtoehdon esittelyä muokattiin huomattavasti.
            
            
               2.7. Palautemekanismi
            
            
               Seitsemältä jäsenvaltiolta ja yhdeltä EU:n ulkopuoliselta maalta saatiin huomioita sääntelyn parantamiseen pyrkivän palautemekanismin kautta. Huomiot liittyivät ohjelmien nimiä koskeviin vaatimuksiin, varaosien saatavuuteen ja toimitusaikaan, osien purkamiseen kierrätystä varten ja siinä tarvittaviin työkaluihin, energiamerkin sisältöön ja etämyyntiä koskeviin vaatimuksiin sisältyviin graafisiin tekijöihin.
            
            
               Kaikki huomiot raportoitiin ekosuunnittelun sääntelykomitealle ja energiamerkintöjä käsittelevälle asiantuntijaryhmälle, ja ne otettiin huomioon asetusluonnoksia koskevissa keskusteluissa ja niiden viimeistelyssä.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               3.1. Tiivistelmä ehdotuksesta energiamerkintäasetukseksi
            
            
               Astianpesukoneiden energiamerkintäasetus perustuu vaikutustenarvioinnissa parhaaksi arvioituun vaihtoehtoon. Tavoitteita päästä huomattaviin säästöihin energian ja veden kulutuksessa, helpottaa korjaamista ja kierrätystä ja tehdä vakio-ohjelmasta kuluttajien kannalta houkuttelevampi tasapainotetaan tavoitteilla säilyttää tuotteiden kohtuuhintaisuus ja ylläpitää teollisuuden kilpailukykyä.
            
            
               Merkintöjen sisältämät tiedot: 
            
            
               (1)QR-koodi linkkinä mallin tietoihin tuotetietokannassa; 
            
            
               (2)asetuksen (EU) 2017/1369 mukaisesti asteikolle A–G uudelleenskaalattu merkki;
            
            
               (3)eko-ohjelman energiankulutus 100:aa sykliä kohti;
            
            
               (4)eko-ohjelman nimelliskapasiteetti vakioastiastolla;
            
         
         
            
               (5)eko-ohjelman vedenkulutus litroina sykliä kohti;
            
            
               (6)eko-ohjelman kesto (tt:mm);
            
            
               (7)äänitasoluokat ja -arvo (dB(A)).
            
            
               3.2. Mittaukset ja laskelmat
            
            
               Merkitykselliset tuoteparametrit olisi mitattava ja laskettava käyttäen luotettavia, tarkkoja ja toistettavissa olevia menetelmiä. Valmistajat voivat soveltaa asetuksen (EU) 2017/1369 13 artiklan mukaisesti vahvistettuja mittaus- ja laskentamenetelmiä ja yhdenmukaistettuja standardeja heti, kun ne ovat saatavilla ja niiden viitetiedot julkaistaan tätä tarkoitusta varten Euroopan unionin virallisessa lehdessä. Menetelmät kehitetään erityisesti siten, että ne ovat luotettavia, tarkkoja ja toistettavissa olevia. Energiatehokkuusindeksin laskemista koskevat vaatimukset vahvistetaan energiamerkintäasetuksen liitteessä IV.
            
            
               Cenelecin olisi mukautettava nykyisiä mittausstandardeja, jotta ne tarjoaisivat asianmukaiset mittausmenetelmät kaikille ehdotetun toimenpiteen soveltamisalaan kuuluville kotitalouksien astianpesukoneille.
            
            
               3.3. Tarkastusmenettely markkinavalvontaa varten
            
            
               Suorittaessaan asetuksen (EU) 2017/1369 8 artiklassa tarkoitettuja markkinavalvontatarkastuksia jäsenvaltioiden viranomaisten on noudatettava tarkastusmenettelyä, joka esitetään kotitalouksien astianpesukoneiden energiamerkintäasetuksen tarkistusluonnoksen liitteessä IX siinä säädettyjen vaatimusten osalta.
            
            
               Kyseisessä liitteessä esitetyt sallitut poikkeamat koskevat ainoastaan jäsenvaltioiden viranomaisten suorittamia mitattujen parametrien tarkastuksia, eikä valmistaja tai maahantuoja saa käyttää niitä sallittuna poikkeamana teknisissä asiakirjoissa annettavien arvojen määrittämisessä. 
            
            
               3.4. Arvioinnin ja mahdollisen tarkistamisen ajankohta
            
            
               Tarkistettua asetusta on tarkasteltava uudelleen viimeistään kuuden vuoden kuluttua sen voimaantulosta.
            
            
               Tärkeimmät seikat, jotka saattavat edellyttää asetuksen tarkistamista myöhemmin, ovat  
            
            
               –kotitalouksien astianpesukoneiden energiankulutukseen sekä toiminnalliseen suorituskykyyn ja ympäristötehokkuuteen liittyvät parannusmahdollisuudet;
            
            
               –nykyisten toimenpiteiden tehokkuus loppukäyttäjien käyttäytymisen muuttamisessa siten, että loppukäyttäjät hankkivat energia- ja resurssitehokkaampia laitteita ja käyttävät energia- ja resurssitehokkaampia ohjelmia; 
            
            
               –mahdollisuus käsitellä kiertotalouteen liittyviä tavoitteita.
            
            
               KOMISSION DELEGOITU ASETUS (EU) …/…,
            
            
               annettu 11.3.2019,
            
            
               Euroopan parlamentin ja neuvoston asetuksen (EU) 2017/1369 täydentämisestä
                  kotitalouksien astianpesukoneiden energiamerkinnän osalta
               
                  ja komission delegoidun asetuksen (EU) N:o 1059/2010 kumoamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon energiamerkintää koskevien puitteiden vahvistamisesta ja direktiivin 2010/30/EU kumoamisesta 4 päivänä heinäkuuta 2017 annetun Euroopan parlamentin ja neuvoston asetuksen (EU) 2017/1369
                  20
                ja erityisesti sen 11 artiklan 5 kohdan ja 16 artiklan, 
            
            
               sekä katsoo seuraavaa:
            
            
               (1)Euroopan parlamentin ja neuvoston asetuksessa (EU) 2017/1369 komissio valtuutetaan antamaan delegoituja säädöksiä, jotka koskevat merkintää tai merkinnän uudelleenskaalaamista tuoteryhmissä, joihin liittyy merkittäviä mahdollisuuksia säästää energiaa ja tapauksen mukaan muita voimavaroja.
            
            
               (2)Kotitalouksien astianpesukoneiden energiamerkintää koskevat säännökset vahvistettiin komission delegoidussa asetuksessa (EU) N:o 1059/2010
                  21
               .
            
            
               (3)Komissio antoi Euroopan parlamentin ja neuvoston direktiivin 2009/125/EY
                  22
                16 artiklan 1 kohdan soveltamiseksi tiedonannon COM(2016)773
                  23
                (ekosuunnittelua koskeva työsuunnitelma), jossa vahvistetaan ekosuunnittelua ja energiamerkintöjä koskevat painopisteet vuosiksi 2016–2019. Ekosuunnittelua koskevassa työsuunnitelmassa määritellään energiaan liittyvien tuotteiden ryhmät, jotka olisi otettava painopisteiksi valmistelevien tutkimusten tekemistä ja mahdollista täytäntöönpanotoimenpiteiden hyväksymistä sekä komission asetuksen (EY) N:o 1016/2010
                  24
                ja komission delegoidun asetuksen (EU) N:o 1059/2010 uudelleentarkastelua varten.
            
            
               (4)Työsuunnitelman toimenpiteiden avulla arvioidaan voitavan saada aikaan yli 260 TWh:n suuruiset kokonaissäästöt energian vuotuisessa loppukulutuksessa vuonna 2030, mikä vastaa kasvihuonekaasupäästöjen vähentämistä noin 100 miljoonalla tonnilla vuodessa vuonna 2030. Yhden työsuunnitelmassa luetelluista tuoteryhmistä muodostavat kotitalouksien astianpesukoneet, joiden vuotuisen sähkönsäästöpotentiaalin arvioidaan olevan 2,1 TWh. Tällaiset säästöt johtaisivat kasvihuonekaasupäästöjen vähentymiseen 0,7 miljoonan hiilidioksidiekvivalenttitonnin edestä vuosittain ja veden säästämiseen arviolta 16 miljoonan kuutiometrin edestä vuonna 2030.
            
            
               (5)Kotitalouksien astianpesukoneet kuuluvat asetuksen (EU) 2017/1369 11 artiklan 5 kohdan b alakohdassa mainittuihin tuoteryhmiin, joiden osalta komission olisi annettava delegoitu säädös asteikolle A–G uudelleenskaalatun merkinnän käyttöönottamiseksi.
            
            
               (6)Komissio on tarkastellut asetusta (EU) N:o 1059/2010 uudelleen sen 7 artiklan mukaisesti ja analysoinut teknisiä, taloudellisia ja ympäristönäkökohtia sekä käyttäjien käyttäytymisen vaikutusta. Uudelleentarkastelu tehtiin tiiviissä yhteistyössä unionin ja kolmansien maiden sidosryhmien ja asianomaisten osapuolten kanssa. Tarkastelun tulokset julkistettiin ja esitettiin asetuksen (EU) 2017/1369 14 artiklalla perustetulle kuulemisfoorumille. 
            
            
               (7)Uudelleentarkastelussa pääteltiin, että kotitalouksien astianpesukoneille on tarpeen ottaa käyttöön tarkistetut energiamerkintävaatimukset.
            
            
               (8)Muilla kuin kotitalouksien astianpesukoneilla on eri ominaisuudet ja käyttötarkoitukset. Niihin sovelletaan eri sääntelyä, erityisesti Euroopan parlamentin ja neuvoston direktiiviä 2006/42/EY
                  25
               , eikä niiden pitäisi kuulua tämän asetuksen soveltamisalaan. Kotitalouksien astianpesukoneita koskevaa asetusta olisi sovellettava astianpesukoneisiin, joilla on samat tekniset ominaisuudet, laitteen käyttöympäristöstä riippumatta. 
            
            
               (9)Kotitalouksien astianpesukoneiden ympäristönäkökohdat, joita pidetään merkittävinä tämän asetuksen soveltamisen kannalta, ovat energian- ja vedenkulutus käyttövaiheessa, jätteen syntyminen käyttöiän lopussa sekä päästöt ilmaan ja veteen tuotantovaiheessa raaka-aineiden talteenoton ja jalostamisen vuoksi ja käyttövaiheessa sähkönkulutuksen vuoksi. 
            
            
               (10)Uudelleentarkastelusta käy ilmi, että kotitalouksien astianpesukoneiden sähkön- ja vedenkulutusta voidaan edelleen vähentää toteuttamalla energiamerkintään liittyviä toimenpiteitä, joissa keskitytään tuotteiden erottelun parantamiseen. Tämän pitäisi antaa tavarantoimittajille kannustin parantaa kotitalouksien astianpesukoneiden energia- ja resurssitehokkuutta entisestään ja samalla nopeuttaa markkinoiden muutosta tehokkaampien teknologioiden suuntaan.
            
            
               (11)Kotitalouksien astianpesukoneiden energiamerkinnän ansiosta kuluttajat voivat tehdä tietoon perustuvia valintoja ja valita energia- ja resurssitehokkaampia laitteita. Merkinnöissä annettujen tietojen ymmärtäminen ja merkityksellisyys on vahvistettu erityisessä kuluttajatutkimuksessa asetuksen (EU) 2017/1369 14 artiklan 2 kohdan mukaisesti.
            
            
               (12)Messuilla esiteltävillä kotitalouksien astianpesukoneilla olisi oltava energiamerkintä, jos mallin ensimmäinen yksikkö on jo saatettu markkinoille tai se saatetaan markkinoille messuilla.
            
            
               (13)Merkitykselliset tuoteparametrit olisi mitattava käyttäen luotettavia, tarkkoja ja toistettavissa olevia menetelmiä. Näissä menetelmissä olisi otettava huomioon yleisesti parhaana pidetyt mittausmenetelmät, mukaan luettuina Euroopan parlamentin ja neuvoston asetuksen (EU) N:o 1025/2012
                  26
                liitteessä I lueteltujen eurooppalaisten standardointielinten hyväksymät yhdenmukaistetut standardit, jos ne ovat saatavilla.
            
            
               (14)Kun otetaan huomioon, että energiaan liittyvien tuotteiden myynti verkkokauppojen ja internetmyyntialustojen välityksellä kasvaa suoraan tavarantoimittajilta tapahtuvaan ostoon nähden, olisi selvennettävä, että verkkokauppojen ja internetmyyntialustojen palveluntarjoajien olisi vastattava siitä, että tavarantoimittajan antama merkki on näkyvissä hinnan läheisyydessä. Niiden olisi ilmoitettava tavarantoimittajalle tästä velvollisuudesta olematta kuitenkaan vastuussa käyttöön annetun merkin ja tuoteselosteen paikkansapitävyydestä tai sisällöstä. Verkkoisännöintipalveluja (säilytys, ’hosting’) tarjoavien alustojen olisi kuitenkin sähköisestä kaupankäynnistä annetun Euroopan parlamentin ja neuvoston direktiivin 2000/31/EY
                  27
                14 artiklan 1 kohdan b alakohdan mukaisesti toimittava viipymättä asianomaista tuotetta koskevien tietojen poistamiseksi tai niihin pääsyn estämiseksi, jos ne saavat esimerkiksi markkinavalvontaviranomaisen kautta tiedon vaatimusten laiminlyönnistä (esimerkiksi siitä, että merkki tai tuoteseloste puuttuu tai on puutteellinen tai väärä). Tavarantoimittajaan, joka harjoittaa myyntiä suoraan loppukäyttäjille oman verkkosivustonsa kautta, sovelletaan asetuksen (EU) 2017/1369 5 artiklassa tarkoitettuja etämyyntiä koskevia jälleenmyyjien velvoitteita.
            
            
               (15)Kuulemisfoorumi ja jäsenvaltioiden asiantuntijat ovat keskustelleet tässä asetuksessa säädetyistä toimenpiteistä asetuksen (EU) 2017/1369 17 artiklan mukaisesti.
            
            
               (16)Asetus (EU) N:o 1059/2010 olisi kumottava,
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla
               Kohde ja soveltamisala
            
            
               1.Tällä asetuksella vahvistetaan tuotemerkintöjä ja täydentävien tuotetietojen antamista koskevat vaatimukset kotitalouksien verkkosähköä käyttäville astianpesukoneille, mukaan lukien kotitalouksien kalustepeitteiset astianpesukoneet sekä kotitalouksien sellaiset verkkosähköä käyttävät astianpesukoneet, joiden voimanlähteenä voidaan käyttää myös akkuja. 
            
            
               2.Tätä asetusta ei sovelleta 
            
            
               (a)direktiivin 2006/42/EY soveltamisalaan kuuluviin astianpesukoneisiin;
            
            
               (b)akkukäyttöisiin kotitalouksien astianpesukoneisiin, jotka voidaan liittää verkkovirtaan erikseen hankittavalla tasasuuntaajalla. 
            
            
               2 artikla
               Määritelmät
            
            
               Tässä asetuksessa tarkoitetaan:
            
            
               (1)’verkkosähköllä’ sähköverkon 230 (± 10 %) voltin vaihtovirtaa 50 Hz:n taajuudella; 
            
            
               (2)’kotitalouksien astianpesukoneella’ laitetta, joka pesee ja huuhtelee astioita ja jonka valmistaja ilmoittaa vaatimustenmukaisuusvakuutuksella olevan Euroopan parlamentin ja neuvoston direktiivin 2014/35/EU
                  28
                tai Euroopan parlamentin ja neuvoston direktiivin 2014/53/EU
                  29
                vaatimusten mukainen; 
            
            
               (3)’kotitalouksien kalustepeitteisellä astianpesukoneella’ kotitalouksien astianpesukonetta, joka on suunniteltu ja testattu ja jota markkinoidaan yksinomaan 
            
            
               (a)asennettavaksi komerotilaan tai koteloitavaksi (ylä- ja alapuolelta ja sivuilta) paneeleilla; 
            
            
               (b)kiinnitettäväksi komerotilan tai paneeleiden sivuseiniin, yläpintaan tai lattiaan; ja
            
            
               (c)varustettavaksi kiinteällä tehdasvalmisteisella etupinnalla tai tilaustyönä valmistetulla etupaneelilla;
            
            
               (4)’myyntipisteellä’ paikkaa, jossa kotitalouksien astianpesukoneita on näytteillä tai tarjolla ostettaviksi, vuokrattaviksi tai osamaksulla hankittaviksi.
            
            
               Liitteiden soveltamiseksi liitteessä I annetaan lisämääritelmiä.
            
            
               3 artikla
               Tavarantoimittajien velvollisuudet
            
            
               1.Tavarantoimittajien on varmistettava, että
            
            
               (a)kukin kotitalouksien astianpesukone on varustettu painetulla merkillä, joka on ulkoasultaan liitteessä III vahvistetun mukainen;
            
            
               (b)liitteessä V esitetyt tuoteselosteen parametrit syötetään tuotetietokantaan;
            
            
               (c)tuoteseloste asetetaan jälleenmyyjän pyynnöstä saataville painetussa muodossa;
            
         
         
            
               (d)liitteessä VI esitetty teknisten asiakirjojen sisältö syötetään tuotetietokantaan;
            
            
               (e)tiettyä kotitalouksien astianpesukoneen mallia koskevassa visuaalisessa mainonnassa ilmoitetaan energiatehokkuusluokka ja merkissä käytössä oleva energiatehokkuusluokkien asteikko liitteiden VII ja VIII mukaisesti;
            
            
               (f)tiettyä kotitalouksien astianpesukoneen mallia koskevassa ja sen erityisiä teknisiä ominaisuuksia kuvaavassa teknisessä myynninedistämismateriaalissa, myös internetissä, ilmoitetaan mallin energiatehokkuusluokka ja merkissä käytössä oleva energiatehokkuusluokkien asteikko liitteen VII mukaisesti;
            
            
               (g)sähköinen merkki, joka on ulkoasultaan ja sisällöltään liitteen III mukainen, asetetaan jälleenmyyjien saataville jokaisesta kotitalouksien astianpesukoneen mallista; 
            
            
               (h)liitteen V mukainen sähköinen tuoteseloste asetetaan jälleenmyyjien saataville jokaisesta kotitalouksien astianpesukoneen mallista.
            
            
               2.Energiatehokkuusluokka ja äänitasoluokka määritellään liitteessä II ja lasketaan liitteen IV mukaisesti.
            
            
               4 artikla
               Jälleenmyyjien velvollisuudet
            
            
               Jälleenmyyjien on varmistettava, että
            
            
               (a)kaikissa myyntipisteessä, myös messuilla, olevissa kotitalouksien astianpesukoneissa on 3 artiklan 1 kohdan a alakohdan mukaisesti tavarantoimittajan käyttöön antama merkki, joka on kotitalouksien kalustepeitteisissä astianpesukoneissa selvästi näkyvillä ja kaikissa muissa kotitalouksien astianpesukoneissa selvästi näkyvillä astianpesukoneen ulkopinnalla sen etuosassa tai päällä;
            
            
               (b)etämyynnissä merkki ja tuoteseloste annetaan käyttöön liitteiden VII ja VIII mukaisesti;
            
            
               (c)tiettyä kotitalouksien astianpesukoneen mallia koskevassa visuaalisessa mainonnassa ilmoitetaan energiatehokkuusluokka ja merkissä käytössä oleva energiatehokkuusluokkien asteikko liitteen VII mukaisesti;
            
            
               (d)tiettyä kotitalouksien astianpesukoneen mallia koskevassa ja sen erityisiä teknisiä ominaisuuksia kuvaavassa teknisessä myynninedistämismateriaalissa, myös internetissä, ilmoitetaan mallin energiatehokkuusluokka ja merkissä käytössä oleva energiatehokkuusluokkien asteikko liitteen VII mukaisesti.
            
            
               5 artikla
               Verkkoisännöintipalveluja (säilytys, ’hosting’) tarjoavien alustojen velvollisuudet 
            
            
               Jos direktiivin 2000/31/EY 14 artiklassa tarkoitetun palvelun (”hosting”) tarjoaja sallii kotitalouksien astianpesukoneiden myynnin internetsivustonsa kautta, palveluntarjoajan on huolehdittava siitä, että jälleenmyyjän antama sähköinen merkki ja sähköinen tuoteseloste näkyvät näyttömekanismilla liitteen VIII säännösten mukaisesti, ja ilmoitettava jälleenmyyjälle velvollisuudesta panna ne esille.
            
            
               6 artikla
               Mittausmenetelmät
            
            
               Tämän asetuksen 3 ja 4 artiklan mukaisesti annettavat tiedot on hankittava luotettavilla, tarkoilla ja toistettavissa olevilla mittaus- ja laskentamenetelmillä, joissa otetaan huomioon liitteessä IV esitetyt yleisesti parhaana pidetyt mittaus- ja laskentamenetelmät.
            
            
               7 artikla
               Tarkastusmenettely markkinavalvontaa varten
            
            
               Jäsenvaltioiden on noudatettava tämän asetuksen liitteessä IX vahvistettua tarkastusmenettelyä suorittaessaan asetuksen (EU) 2017/1369 8 artiklan 3 kohdassa tarkoitettuja markkinavalvontatarkastuksia.
            
            
               8 artikla
               Uudelleentarkastelu
            
            
               Komissio tarkastelee tätä asetusta uudelleen teknologian kehityksen valossa ja esittää uudelleentarkastelun tulokset ja tarvittaessa asetuksen tarkistamista koskevan ehdotusluonnoksen kuulemisfoorumille viimeistään [julkaisutoimisto lisää päivämäärän, joka on kuuden vuoden kuluttua tämän asetuksen voimaantulosta]. 
            
         
         
            
               Uudelleentarkastelussa on arvioitava erityisesti seuraavia seikkoja:
            
            
               (a)kotitalouksien astianpesukoneiden energiankulutukseen sekä toiminnalliseen suorituskykyyn ja ympäristötehokkuuteen liittyvät parannusmahdollisuudet;
            
            
               (b)nykyisten toimenpiteiden tehokkuus loppukäyttäjien käyttäytymisen muuttamisessa siten, että loppukäyttäjät hankkivat energia- ja resurssitehokkaampia laitteita ja käyttävät energia- ja resurssitehokkaampia ohjelmia; 
            
            
               (c)mahdollisuus käsitellä kiertotalouteen liittyviä tavoitteita. 
            
            
               9 artikla
               Kumoaminen
            
            
               Kumotaan asetus (EU) N:o 1059/2010 1 päivästä maaliskuuta 2021.
            
            
               10 artikla
               Siirtymätoimenpiteet
            
            
               Asetuksen (EU) N:o 1059/2010 3 artiklan b kohdan mukaan vaadittava tuoteseloste voidaan asettaa saataville tuotetietokannassa sen sijaan, että se toimitetaan painetussa muodossa tuotteen mukana, [julkaisutoimisto lisää tämän asetuksen voimaantulopäivän] alkaen 28 päivään helmikuuta 2021 asti. Tällöin tavarantoimittajan on varmistettava, että tuoteseloste asetetaan jälleenmyyjän pyynnöstä saataville painetussa muodossa.
            
            
               11 artikla
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä maaliskuuta 2021. Sen 10 artiklaa sovelletaan kuitenkin [julkaisutoimisto lisää tämän asetuksen voimaantulopäivän] ja 3 artiklan 1 kohdan a, b ja c alakohtaa 1 päivästä marraskuuta 2020 alkaen.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 11.3.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Euroopan parlamentin ja neuvoston direktiivi 2009/125/EY, annettu 21 päivänä lokakuuta 2009, energiaan liittyvien tuotteiden ekologiselle suunnittelulle asetettavien vaatimusten puitteista (EUVL L 285, 31.10.2009, s. 10).
               
               
                  
                     (2)
                  
                        Euroopan parlamentin ja neuvoston asetus (EU) 2017/1369, annettu 4 päivänä heinäkuuta 2017, energiamerkintää koskevien puitteiden vahvistamisesta ja direktiivin 2010/30/EU kumoamisesta (EUVL L 198, 28.7.2017, s. 1).
               
               
                  
                     (3)
                  
                        ”Kierto kuntoon – Kiertotaloutta koskeva EU:n toimintasuunnitelma”, COM(2015) 614 final, Bryssel, 2.12.2015.
               
               
                  
                     (4)
                  
                        Komission delegoitu asetus (EU) N:o 1059/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä kotitalouksien astianpesukoneiden energiamerkinnän osalta (EUVL L 314, 30.11.2010, s. 1).
               
               
                  
                     (5)
                  
                        Komission asetus (EY) N:o 1275/2008, annettu 17 päivänä joulukuuta 2008, Euroopan parlamentin ja neuvoston direktiivin 2005/32/EY täytäntöönpanosta kotitalouksissa ja toimistoissa käytettävien sähkö- ja elektroniikkalaitteiden lepovirtakulutuksen ekologista suunnittelua koskevien vaatimusten osalta (EUVL L 339, 18.12.2008, s. 45).
               
               
                  
                     (6)
                  
                        Euroopan parlamentin ja neuvoston direktiivi 2014/35/EU, annettu 26 päivänä helmikuuta 2014, tietyllä jännitealueella toimivien sähkölaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 357).
               
               
                  
                     (7)
                  
                        Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).
               
               
                  
                     (8)
                  
                        Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (uudelleenlaadittu) (EUVL L 96, 29.3.2014, s. 79).
               
               
                  
                     (9)
                  
                        Euroopan parlamentin ja neuvoston direktiivi 2012/19/EU, annettu 4 päivänä heinäkuuta 2012, sähkö- ja elektroniikkalaiteromusta (EUVL L 197, 24.7.2012, s. 38).
               
               
                  
                     (10)
                  
                        Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa (EUVL L 174, 1.7.2011, s. 88).
               
               
                  
                     (11)
                  
                        Ekologista suunnittelua ja energiamerkintää koskeva valmisteleva tutkimus astianpesukoneista: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK for the European Commission, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_fi
               
               
                  
                     (14)
                  
                        Asteikkona oli ”ei tärkeä”, ”melko tärkeä”, ”tärkeä”, ”erittäin tärkeä”, ”en osaa sanoa” tai ”ei mielipidettä” ja ”ei vastausta”.
               
               
                  
                     (15)
                  
                        Pk-yritykset < 250 työntekijää
               
               
                  
                     (16)
                  
                        Vastausvaihtoehtoina käytettiin seuraavia: ”ei tärkeä”, ”melko tärkeä”, ”tärkeä”, ”erittäin tärkeä”, ”en osaa sanoa” tai ”ei mielipidettä” ja ”ei vastausta”.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, Study on consumer understanding of draft energy labels for household washing machines, household washer-dryers and household dishwashers, CentERdata., heinäkuu 2018, Euroopan komission toimeksiannosta FWC ENER/C3/2015-631/04.
               
               
                  
                     (18)
                  
                        Komission asetus (EU) N:o 1016/2010, annettu 10 päivänä marraskuuta 2010, Euroopan parlamentin ja neuvoston direktiivin 2009/125/EY täytäntöönpanemisesta kotitalouksien astianpesukoneiden ekologista suunnittelua koskevien vaatimusten osalta (EUVL L 293, 11.11.2010, s. 31).
               
               
                  
                     (19)
                  
                        Rekisteröity viitenumeroilla ARES (2018) 476416 ja ARES (2018) 476380.
               
               
                  
                     (20)
                  
                        EUVL L 198, 28.7.2017, s. 1.
               
               
                  
                     (21)
                  
                        Komission delegoitu asetus (EU) N:o 1059/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä kotitalouksien astianpesukoneiden energiamerkinnän osalta (EUVL L 314, 30.11.2010, s. 1).
               
               
                  
                     (22)
                  
                        Euroopan parlamentin ja neuvoston direktiivi 2009/125/EY, annettu 21 päivänä lokakuuta 2009, energiaan liittyvien tuotteiden ekologiselle suunnittelulle asetettavien vaatimusten puitteista (EUVL L 285, 31.10.2009, s. 10).
               
               
                  
                     (23)
                  
                        Komission tiedonanto ”Ekologista suunnittelua koskeva työsuunnitelma vuosiksi 2016–2019” (COM(2016)773 final, Bryssel, 30.11.2016).
               
               
                  
                     (24)
                  
                        EUVL L 293, 11.11.2010, s. 31.
               
               
                  
                     (25)
                  
                        Euroopan parlamentin ja neuvoston direktiivi 2006/42/EY, annettu 17 päivänä toukokuuta 2006, koneista (EUVL L 157, 9.6.2006, s. 24).
               
               
                  
                     (26)
                  
                        Euroopan parlamentin ja neuvoston asetus (EU) N:o 1025/2012, annettu 25 päivänä lokakuuta 2012, eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta (EUVL L 316, 14.11.2012, s. 12).
               
               
                  
                     (27)
                  
                        Euroopan parlamentin ja neuvoston direktiivi 2000/31/EY, annettu 8 päivänä kesäkuuta 2000, tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista (”direktiivi sähköisestä kaupankäynnistä”) (EYVL L 178, 17.7.2000, s. 1).
               
               
                  
                     (28)
                  
                        Euroopan parlamentin ja neuvoston direktiivi 2014/35/EU, annettu 26 päivänä helmikuuta 2014, tietyllä jännitealueella toimivien sähkölaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 357).
               
               
                  
                     (29)
                  
                        Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).
               
            
      
    ---documentbreak--- 
      
         
         
            
               LIITE I 
               Liitteissä sovellettavat määritelmät
            
            
               Näissä liitteissä tarkoitetaan:
            
            
               (1)’energiatehokkuusindeksillä (EEI)’ eko-ohjelman energiankulutuksen suhdetta perusohjelman energiankulutukseen; 
            
            
               (2)’eko-ohjelman energiankulutuksella’ (eco programme energy consumption, EPEC) kotitalouksien astianpesukoneen energiankulutusta eko-ohjelman aikana ilmaistuna kilowattitunteina sykliä kohti;
            
            
               (3)’perusohjelman energiankulutuksella’ (standard programme energy consumption, SPEC) viitearvona käytettyä kotitalouksien astianpesukoneen energiankulutusta nimelliskapasiteetin funktiona, ilmaistuna kilowattitunteina sykliä kohti; 
            
            
               (4)’ohjelmalla’ sarjaa ennalta määriteltyjä toimintoja, joiden tavarantoimittaja on ilmoittanut sopivan määrätyille likaisuusasteille tai määrätyntyyppisille kuormille tai molemmille;
            
            
               (5)’syklillä’ valitun ohjelman mukaista täydellistä pesu-, huuhtelu- ja kuivausprosessia, joka muodostuu sarjasta toimintoja toiminnan päättymiseen saakka;
            
            
               (6)’QR-koodilla’ (Quick Response) tuotemallin energiamerkissä olevaa kaksiulotteista viivakoodia, joka liitää mallin tietoihin, jotka siitä on rekisteröity tuotetietokannan julkiseen osaan;
            
            
               (7)’astiastolla’ yhden henkilön käytettäväksi tarkoitettujen astioiden joukkoa, johon eivät sisälly tarjoiluastiat;
            
            
               (8)’tarjoiluastioilla’ ruoan valmistukseen ja tarjoiluun tarkoitettuja astioita, joihin voi sisältyä patoja, tarjoilukulhoja, tarjoiluvälineitä ja tarjotin;
            
            
               (9)’nimelliskapasiteetilla’ astiastojen ja tarjoiluastioiden enimmäismäärää, joka kotitalouksien astianpesukoneessa voidaan pestä, huuhdella ja kuivattaa yhdellä syklillä, kun kone on täytetty tavarantoimittajan ohjeiden mukaisesti;
            
            
               (10)’eko-ohjelman vedenkulutuksella’ (eco programme water consumpition, EPWC) kotitalouksien astianpesukoneen vedenkulutusta eko-ohjelman aikana ilmaistuna litroina sykliä kohti;
            
            
               (11)’pesutulosindeksillä’ (IC) kotitalouksien astianpesukoneen pesutuloksen suhdetta vertailuastianpesukoneen pesutulokseen;
            
            
               (12)’kuivaustulosindeksillä’ (ID) kotitalouksien astianpesukoneen kuivaustuloksen suhdetta vertailuastianpesukoneen kuivaustulokseen; 
            
            
               (13)’ohjelman kestolla’ (Tt) aikaa, joka kuluu valitun ohjelman käynnistymisestä siihen, kun ohjelman loppua osoittava ilmaisin aktivoituu ja käyttäjä voi poistaa astiat, lukuun ottamatta mahdollista käyttäjän ohjelmoimaa ajastusta;
            
            
               (14)’eko-ohjelmalla’ (’eco’) kotitalouksien astianpesukoneen ohjelmaa, jonka valmistaja on ilmoittanut soveltuvan pesemään tavanomaisen likaisia astioita ja johon energiamerkintää ja tuotetietoja koskevat tiedot liittyvät; 
            
            
               (15)’pois päältä tilalla’ tilaa, jossa kotitalouksien astianpesukone on kytkettynä verkkovirtalähteeseen, muttei suorita mitään toimintoa; myös seuraavia toimintatiloja pidetään pois päältä -tiloina: 
            
            
               (a)tilat, joissa yksinomaan ilmaistaan laitteen olevan pois päältä tilassa;
            
            
               (b)tilat, joissa suoritetaan yksinomaan toiminnot Euroopan parlamentin ja neuvoston direktiivin 2014/30/EU
                  1
                mukaisen sähkömagneettisen yhteensopivuuden varmistamiseksi;
            
         
         
            
               (16)’valmiustilalla’ tilaa, jossa kotitalouksien astianpesukone on kytkettynä verkkovirtaan ja suorittaa ainoastaan seuraavat toiminnot, jotka voivat olla jatkuvakestoisia: 
            
            
               (a)uudelleenaktivointitoiminto tai uudelleenaktivointitoiminto ja pelkkä uudelleenaktivoitavuuden ilmaisin, ja/tai
            
            
               (b)uudelleenaktivointitoiminto verkkoyhteyden kautta; ja/tai
            
            
               (c)tieto- tai tilanäyttö ja/tai
            
            
               (d)havaitsemistoiminto hätätoimenpiteitä varten;
            
            
               (17)’verkolla’ viestintäinfrastruktuuria, jolle on määritelty yhteyksien topologia, arkkitehtuuri, mukaan lukien fyysiset komponentit, sekä organisaatioperiaatteet, viestintämenettelyt ja esitysmuodot (yhteyskäytännöt); 
            
            
               (18)’ajastuksella’ tilaa, jossa käyttäjä on ohjelmoinut valitun ohjelman syklin käynnistymään tietyllä viiveellä;
            
            
               (19)’takuulla’ vähittäismyyjän tai tavarantoimittajan kuluttajalle antamaa sitoumusta
            
            
               (a)palauttaa maksettu hinta; tai
            
            
               (b)korvata kotitalouksien astianpesukoneet tai korjata tai käsitellä niitä millä tahansa tavalla, jos ne eivät vastaa takuutodistuksessa tai asiaan liittyvässä mainonnassa esitettyjä eritelmiä;
            
            
               (20)’näyttömekanismilla’ kaikenlaisia näyttöruutuja, mukaan lukien kosketusnäytöt ja internetsisällön kuluttajille esittämiseksi käytettävä visuaalinen teknologia;
            
            
               (21)’kerrosteisella näyttötavalla’ mitä tahansa visuaalista rajapintaa, jossa kuva- tai tietosarja saadaan näkyviin napsauttamalla hiiren painiketta, kohdistamalla hiiri asianomaisen kohdan päälle tai tekemällä kosketusnäytöllä kuva- tai tietosarjan päällä laajennusliike; 
            
            
               (22)’kosketusnäytöllä’ kosketukseen reagoivaa näyttöä, kuten taulutietokoneen, laattatietokoneen tai älypuhelimen näyttöä; 
            
            
               (23)’vaihtoehtoisella tekstillä’ grafiikalle vaihtoehtoista tekstiä, jota käytetään tietojen esittämiseen ei-graafisessa muodossa silloin, kun näyttölaite ei pysty toistamaan grafiikkaa, tai esteettömyyden apuna esimerkiksi syötteenä äänisynteesilaitteille.
            
            
               LIITE II
            
            
               A. Energiatehokkuusluokat 
            
            
               Kotitalouksien astianpesukoneen energiatehokkuusluokka määräytyy sen energiatehokkuusindeksin (EEI) perusteella taulukossa 1 esitetyllä tavalla.
            
            
               Kotitalouksien astianpesukoneen EEI lasketaan liitteen IV mukaisesti.
            
            
               Taulukko 1
               Energiatehokkuusluokat
            
            
                     
                        Energiatehokkuusluokka
                     
                  
                  
                     
                        Energiatehokkuusindeksi
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Äänitasoluokat 
            
            
               Kotitalouksien astianpesukoneen äänitasoluokka määräytyy äänitason perusteella taulukon 2 mukaisesti. 
            
            
               Taulukko 2
               Äänitasoluokat
            
            
                     
                        Äänitasoluokka
                     
                  
                  
                     
                        Melu (dB(A)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               LIITE III
               Merkki
            
            
               1.MERKKI
            
            
               
                  
            
            
               
            
               Merkissä on oltava seuraavat tiedot:
            
            
               I.QR-koodi;
            
            
               II.tavarantoimittajan nimi tai tavaramerkki;
            
            
               III.tavarantoimittajan mallitunniste; 
            
            
               IV.energiatehokkuusluokkien asteikko A–G; 
            
            
               V.liitteessä II olevan A kohdan mukaisesti määritetty energiatehokkuusluokka;
            
            
               VI.eko-ohjelman energiankulutus (EPEC) 100:aa sykliä kohden kilowattitunteina (kWh) pyöristettynä lähimpään kokonaislukuun;
            
            
               VII.eko-ohjelman nimelliskapasiteetti vakioastiastolla;
            
            
               VIII.eko-ohjelman vedenkulutus (EPWC) sykliä kohden litroina ja pyöristettynä yhteen desimaaliin;
            
            
               IXeko-ohjelman kesto (t:min) pyöristettynä lähimpään täyteen minuuttiin;
            
            
               X.äänitaso ilmaistuna äänen tehona dB(A) viitearvolla 1 pW ja pyöristettynä lähimpään kokonaislukuun, sekä liitteessä II olevan B kohdan mukaisesti määritetty äänitasoluokka;
            
            
               XI.tämän asetuksen numero ”2019/XXX” [julkaisutoimisto lisää tämän asetuksen numeron tässä kohdassa ja energiamerkin oikeassa alakulmassa].
            
         
         
            
               
            
               2.MERKIN RAKENNE
            
            
               Merkin rakenteen on oltava alla olevan kuvan mukainen.
            
            
               
                  
            
            
               Selite:
            
            
               (a)Merkki on vähintään 96 mm leveä ja 192 mm korkea. Jos merkki painetaan suuremmassa koossa, sen on kuitenkin noudatettava edellä esitettyjä mittasuhteita;
            
            
               (b)merkin taustan on oltava 100 prosentin valkoinen;
            
            
               (c)käytettävät kirjasintyypit ovat Verdana ja Calibri;
            
            
               (d)merkin muodostavien osien mittasuhteiden ja eritelmien on oltava kotitalouksien astianpesukoneiden merkin rakenteessa esitetyn mukaiset;
            
            
               (e)käytettävät värit ovat CMYK – syaani, magenta, keltainen ja musta – seuraavan esimerkin mukaisesti: 0,70,100,0: 0 % syaania, 70 % magentaa, 100 % keltaista ja 0 % mustaa;
            
            
               (f)Merkin on täytettävä kaikki seuraavat vaatimukset (numerot viittaavat edellä olevaan kuvaan): 
            
            
               EU-tunnuksen värit ovat seuraavat:
            
            
               –tausta: 100,80,0,0;
            
            
               –tähdet: 0,0,100,0;
            
            
               energialogon väri on: 100,80,0,0;
            
            
               QR-koodin väri on 100 prosentin musta;
            
            
               tavarantoimittajan nimi on 100 prosentin musta ja kirjasintyyppi Verdana Bold, 9 pt;
            
            
               mallitunnisteen väri on 100 prosentin musta ja kirjasintyyppi Verdana Regular, 9 pt;
            
            
               A–G-asteikko on seuraavanlainen:
            
            
               –energiatehokkuusluokan kirjaintunnuksen väri on 100 prosentin valkoinen ja kirjasintyyppi Calibri Bold, 19 pt; kirjaimet keskitetään akselille, joka kulkee 4,5 mm:n etäisyydellä nuolten vasemmasta laidasta;
            
         
         
            
               –A–G-asteikon nuolten värit ovat seuraavat:
            
            
               ·A-luokka: 100,0,100,0;
            
            
               ·B-luokka: 70,0,100,0;
            
            
               ·C-luokka: 30,0,100,0;
            
            
               ·D-luokka: 0,0,100,0;
            
            
               ·E-luokka: 0,30,100,0;
            
            
               ·F-luokka: 0,70,100,0;
            
            
               ·G-luokka: 0,100,100,0;
            
            
               erottavien viivojen pistekoko on 0,5 pt ja väri 100 prosentin musta;
            
            
               energiatehokkuusluokan kirjaintunnuksen väri on 100 prosentin valkoinen ja kirjasintyyppi Calibri Bold, 33 pt. Energiatehokkuusluokan sisältävän nuolen kärki on samalla korkeudella kuin A–G-asteikon vastaavan luokan nuolen kärki. Energiatehokkuusluokan kirjaintunnus on sijoitettava nuolen suorakulmaisen osan keskelle; nuoli on väriltään 100 prosentin musta;
            
            
               eko-ohjelman energiankulutuksen arvo 100:aa sykliä kohden, kirjasintyyppi Verdana Bold, 28 pt; ’kWh’, Verdana Regular, 18 pt; kuvakkeessa 100:aa sykliä tarkoittavan luvun ’100’ kirjasintyyppi on Verdana Regular 14 pt. Arvo ja yksikkö on keskitetty ja väriltään 100 prosentin musta;
            
            
               kuvakkeissa on noudatettava esitettyä merkin mallia ja seuraavia vaatimuksia:
            
            
               –kuvakkeiden viivojen pistekoko on 1,2 pt ja niiden ja tekstien (numeroiden ja yksiköiden) väri 100 prosentin musta;
            
            
               –kuvakkeiden alla olevien tekstien kirjasintyyppi on Verdana Bold, 16 pt, ja yksikön kirjasintyyppi Verdana Regular, 12 pt, keskitettynä kuvakkeiden alle;
            
            
               –äänitasoluokan kuvake: desibelien määrä, Verdana Bold, 12 pt, ja yksikkö ’dB’ Verdana Regular, 9 pt; meluluokkien asteikko (A–D) keskitettynä kuvakkeen alle, sovellettavan meluluokan kirjaintunnus Verdana Bold, 16 pt, ja muut melukuokkien kirjaintunnukset Verdana Regular, 10 pt;
            
            
               asetuksen numeron väri on 100 prosentin musta ja kirjasintyyppi Verdana Regular, 6 pt.
            
            
               LIITE IV
               Mittausmenetelmät ja laskelmat
            
            
               Tässä asetuksessa säädettyjen vaatimusten noudattamiseksi ja niiden noudattamisen varmentamiseksi tarvittavissa mittauksissa ja laskelmissa on käytettävä yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaina pidetyt menetelmät, ja noudatettava seuraavia sääntöjä:
            
            
               Kotitalouksien astianpesukoneiden energiatehokkuusindeksin (EEI), vedenkulutuksen, ohjelman keston, pesu- ja kuivaustuloksen sekä äänitason mittaamisessa ja/tai laskemisessa on käytettävä eko-ohjelmaa laitteen nimelliskapasiteetilla. Energian- ja vedenkulutusta, ohjelman kestoa sekä pesu- ja kuivaustulosta on mitattava samanaikaisesti.
            
            
               Eko-ohjelman vedenkulutus ilmoitetaan litroina sykliä kohti ja pyöristettynä yhteen desimaaliin.
            
         
         
            
               Eko-ohjelman kesto (Tt) ilmoitetaan tunteina ja minuutteina ja pyöristettynä lähimpään täyteen minuuttiin.
            
            
               Äänitaso mitataan äänen tehona dB(A) viitearvolla 1 pW ja pyöristetään lähimpään kokonaislukuun.
            
            
               1.ENERGIATEHOKKUUSINDEKSI (EEI)
            
            
               Kotitalouksien astianpesukonemallin EEI:n laskemiseksi kotitalouksien astianpesukoneen eko-ohjelman energiankulutusta (EPEC) verrataan sen perusohjelman energiankulutukseen (SPEC).
            
            
               (a)EEI lasketaan seuraavasti ja pyöristetään yhteen desimaaliin:
            
            
               EEI = (EPEC / SPEC) ×100
            
            
               jossa:
            
            
               EPEC on kotitalouksien astianpesukoneen eko-ohjelman energiankulutus mitattuna kilowattitunteina/sykli ja pyöristettynä kolmeen desimaaliin;
            
            
               SPEC on kotitalouksien astianpesukoneen perusohjelman energiankulutus.
            
            
               (b)SPEC lasketaan kilowattitunteina/sykli ja pyöristetään kolmeen desimaaliin seuraavasti:
            
            
               (1)kotitalouksien astianpesukoneissa, joiden nimelliskapasiteetti on ps ≥ 10 ja leveys > 50 cm:
            
            
               SPEC = 0,025 × ps + 1,350
            
            
               (2)kotitalouksien astianpesukoneissa, joiden nimelliskapasiteetti on ps ≤ 9 ja leveys ≤ 50 cm:
            
            
               SPEC = 0,090 × ps + 0,450
            
            
               Lyhenteellä ”ps” tarkoitetaan astiastojen lukumäärää.
            
            
               2.PESUTULOSINDEKSI
            
            
               Kotitalouksien astianpesukonemallin pesutulosindeksin (IC) laskemiseksi eko-ohjelman pesutulosta verrataan viiteastianpesukoneen pesutulokseen. 
            
            
               IC lasketaan seuraavasti ja pyöristetään kahteen desimaaliin: 
            
            
               IC = exp (ln IC)
            
            
               ja
            
         
         
            
               ln IC = (1/n) × Σni=1 ln (CT,i/CR,i)
            
            
               jossa:
            
            
               CT,i on testattavan kotitalouksien astianpesukoneen eko-ohjelman pesutulosindeksi yhdessä pesutestissä (i) pyöristettynä kahteen desimaaliin;
            
            
               CR,i on viiteastianpesukoneen pesutulosindeksi yhdessä pesutestissä (i) pyöristettynä kahteen desimaaliin;
            
            
               n on tehtyjen pesutestien lukumäärä.
            
            
               3.KUIVAUSTULOSINDEKSI
            
            
               Kotitalouksien astianpesukonemallin kuivaustulosindeksin (ID) laskemiseksi eko-ohjelman kuivaustulosta verrataan viiteastianpesukoneen kuivaustulokseen.
            
            
               ID lasketaan seuraavasti ja pyöristetään kahteen desimaaliin:
            
            
               ID = exp (ln ID)
                  ja
            
            
               ln ID = (1/n) × Σni=1 ln(ID,i)
            
            
               jossa:
            
            
               ID,i on testattavan kotitalouksien astianpesukoneen eko-ohjelman kuivaustulosindeksi yhdessä kuivaustestissä (i); 
            
            
               n on yhdistettyjen pesu- ja kuivaustestien määrä.
            
            
               ID,i lasketaan seuraavasti ja pyöristetään kahteen desimaaliin:
            
            
               ln ID,i = ln (DT,i / DR,t)
            
            
               jossa:
            
            
               DT,i on testattavan kotitalouksien astianpesukoneen eko-ohjelman keskimääräinen kuivaustulos yhdessä kuivaustestissä (i) pyöristettynä kahteen desimaaliin;
            
            
               DR,t on tavoiteltu viiteastianpesukoneen kuivaustulos pyöristettynä kahteen desimaaliin.
            
            
               4.VIRRANSÄÄSTÖTILAT
            
            
               Tehonkulutus mitataan pois päältä -tilassa (Po), valmiustilassa (Psm) ja mahdollisessa ajastustilassa (Pds). Mitatut arvot ilmoitetaan watteina (W) pyöristettynä kahteen desimaaliin.
            
         
         
            
               Virransäästötilojen tehonkulutuksen mittauksissa tarkastetaan ja kirjataan seuraavat:
            
            
               –
                     mahdollinen informaation näyttö;
            
            
               –
                     mahdollinen verkkoyhteyden aktivoiminen.
            
            
               LIITE V
               Tuoteseloste
            
            
               Tavarantoimittajan on toimitettava tuotetietokantaan 3 artiklan 1 kohdan b alakohdassa tarkoitettu kotitalouksien astianpesukoneiden tuoteselosteen tieto-osa taulukon 3 mukaisena. 
            
            
               Käyttöoppaassa tai muussa tuotteen mukana toimitetussa aineistossa on ilmoitettava selvästi yhteys tietokannassa olevaan malliin ihmisluettavana URL-osoitteena tai QR-koodina tai ilmoittamalla tuotteen rekisterinumero.
            
            
               Taulukko 3
                  Tuoteselosteen sisältö, järjestys ja muoto
            
            
                     
                        Tavarantoimittajan nimi tai tavaramerkki: 
                     
                  
               
                     
                        Tavarantoimittajan osoiteb:
                     
                  
               
                     
                        Mallitunniste: 
                     
                  
               
                     
                        Yleiset tuoteparametrit:
                     
                  
               
                     
                        Parametri
                     
                  
                  
                     
                        Arvo
                     
                  
                  
                     
                        Parametri
                     
                  
                  
                     
                        Arvo
                     
                  
               
                     
                        Nimelliskapasiteettia (ps)
                     
                  
                  
                     
                        x
                     
                  
                  
                     
                        Mitat senttimetreinä
                     
                  
                  
                     
                        Korkeus
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Leveys
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Syvyys
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Energiatehokkuusluokkaa
                     
                  
                  
                     
                        [A/B/C/D/E/F/G]c
                     
                  
               
                     
                        Pesutulosindeksia
                     
                  
                  
                     
                        x,xx
                     
                  
                  
                     
                        Kuivaustulosindeksia
                     
                  
                  
                     
                        x,xx
                     
                  
               
                     
                        Energiankulutus kilowattitunteina [sykliä kohden] eko-ohjelmalla, joka käyttää kylmää vettä. Todellinen energiankulutus riippuu laitteen käyttötavasta.
                     
                  
                  
                     
                        x,xxx
                     
                  
                  
                     
                        Vedenkulutus litroina [sykliä kohden] eko-ohjelmalla. Todellinen vedenkulutus riippuu laitteen käyttötavasta ja veden kovuudesta.
                     
                  
                  
                     
                        x,x
                     
                  
               
                     
                        Ohjelman kestoa (t:min)
                     
                  
                  
                     
                        x:xx
                     
                  
                  
                     
                        Tyyppi
                     
                  
                  
                     
                        [Sisäänrakennettu/vapaasti seisova]
                     
                  
               
                     
                        Äänitasoa (dB(A) re 1 pW)
                     
                  
                  
                     
                        x
                     
                  
                  
                     
                        Äänitasoluokkaa 
                     
                  
                  
                     
                        [A/B/C/D]c
                     
                  
               
                     
                        Pois päältä -tila (W)
                     
                  
                  
                     
                        x,xx
                     
                  
                  
                     
                        Valmiustila (W)
                     
                  
                  
                     
                        x,xx
                     
                  
               
                     
                        Ajastus (W) (jos on)
                     
                  
                  
                     
                        x,xx
                     
                  
                  
                     
                        Verkkovalmius (W) (jos on)
                     
                  
                  
                     
                        x,xx
                     
                  
               
                     
                        Tavarantoimittajan tarjoaman takuun vähimmäiskestob:
                     
                  
               
                     
                        Lisätiedot:
                     
                  
               
                     
                        Linkki tavarantoimittajan verkkosivuille, joilla esitetään komission asetuksen (EU) 2019/XXX
                           2
                         [julkaisutoimisto lisää asiakirjan C(2019)2123 asetusnumeron]b liitteessä II olevan 6 kohdan mukaiset tiedot: 
                     
                  
               
                     
                        a Koskee eko-ohjelmaa.
                     
                     
                        b Näihin tehtyjä muutoksia ei katsota merkityksellisiksi asetuksen (EU) 2017/1369 4 artiklan 4 kohtaa sovellettaessa.
                     
                     
                        c Jos tuotetietokanta luo tämän solun lopullisen sisällön automaattisesti, tavarantoimittajan on jätettävä nämä tiedot täyttämättä.
                     
                  
               
               LIITE VI
               Tekniset asiakirjat
            
            
               1.Tämän asetuksen 3 artiklan 1 kohdan d alakohdassa tarkoitettujen teknisten asiakirjojen on katettava seuraavat seikat:
            
            
               (a)liitteessä V esitetyt tiedot;
            
            
               (b)taulukossa 4 esitetyt tiedot; näitä arvoja pidetään liitteen IX mukaisessa tarkastamismenettelyssä ilmoitettuina arvoina.
            
            
                     
                        Taulukko 4
                        Teknisiin asiakirjoihin sisällytettävät lisätiedot
                     
                  
               
                     
                  
               
                     
                        PARAMETRI
                     
                  
                  
                     
                        YKSIKKÖ
                     
                  
                  
                     
                        ARVO
                     
                  
               
                     
                        Eko-ohjelman energiankulutus (EPEC) pyöristettynä kolmeen desimaaliin
                     
                  
                  
                     
                        kWh/sykli
                     
                  
                  
                     
                        X,XXX
                     
                  
               
                     
                        Perusohjelman energiankulutus (SPEC) pyöristettynä kolmeen desimaaliin
                     
                  
                  
                     
                        kWh/sykli
                     
                  
                  
                     
                        X,XXX
                     
                  
               
                     
                        Energiatehokkuusindeksi (EEI)
                     
                  
                  
                     
                        –
                     
                  
                  
                     
                        X,X
                     
                  
               
                     
                        Eko-ohjelman vedenkulutus (EPWC) pyöristettynä yhteen desimaaliin
                     
                  
                  
                     
                        l/sykli
                     
                  
                  
                     
                        X,X
                     
                  
               
                     
                        Pesutulosindeksi (IC)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Kuivaustulosindeksi (ID)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Eko-ohjelman kesto (Tt) pyöristettynä lähimpään täyteen minuuttiin
                     
                  
                  
                     
                        t:min
                     
                  
                  
                     
                        X:XX
                     
                  
               
                     
                        Tehonkulutus pois päältä -tilassa (Po) pyöristettynä kahteen desimaaliin
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Tehonkulutus valmiustilassa (Psm) pyöristettynä kahteen desimaaliin
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Sisältyykö valmiustilaan informaation näyttö?
                     
                  
                  
                     
                        –
                     
                  
                  
                     
                        Kyllä/Ei
                     
                  
               
                     
                        Tehonkulutus valmiustilassa (Psm), kun kyseessä on (mahdollinen) verkkovalmiustila, pyöristettynä kahteen desimaaliin
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Tehonkulutus ajastuksessa (Pds) pyöristettynä kahteen desimaaliin 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Äänitaso 
                     
                  
                  
                     
                        dB(A) re 1 pW
                     
                  
                  
                     
                        X
                     
                  
               
               (c)tarvittaessa viittaukset sovellettaviin yhdenmukaistettuihin standardeihin;
            
            
               (d)tarvittaessa muut käytetyt tekniset standardit ja eritelmät;
            
            
               (e)liitteen IV mukaisesti tehtyjen laskelmien yksityiskohtaiset tiedot sekä tulokset;
            
            
               (f)luettelo kaikista vastaavista malleista mallitunnisteineen.
            
            
               2.Jos teknisiin asiakirjoihin sisältyvät tiedot tietystä kotitalouksien astianpesukoneen mallista on saatu jommallakummalla seuraavista tavoista taikka molemmilla:
            
            
               ·mallista, jossa on samat annettavien teknisten tietojen kannalta merkitykselliset tekniset ominaisuudet mutta jonka on valmistanut eri tavarantoimittaja;
            
         
         
            
               ·laskemalla suunnittelun perusteella tai ekstrapoloimalla saman tai eri tavarantoimittajan toisesta mallista; 
            
            
               teknisiin asiakirjoihin on sisällyttävä yksityiskohtaiset tekniset tiedot tällaisesta laskelmasta ja laskelmien tarkkuuden todentamista koskevasta tavarantoimittajien suorittamasta arvioinnista sekä tarvittaessa eri tavarantoimittajien mallien yksilöinti-ilmoitus. 
            
            
               LIITE VII
               Visuaalisessa mainonnassa, teknisessä myynninedistämismateriaalissa ja etämyynnin sekä telemarkkinoinnin yhteydessä annettavat tiedot, lukuun ottamatta etämyyntiä internetissä
            
            
               1.Tämän asetuksen 3 artiklan 1 kohdan e alakohdan ja 4 artiklan c kohdan vaatimusten noudattamisen varmistamiseksi visuaalisessa mainonnassa on ilmoitettava energiatehokkuusluokka ja merkissä käytössä oleva energiatehokkuusluokkien asteikko tässä liitteessä olevan 4 kohdan mukaisesti.
            
            
               2.Tämän asetuksen 3 artiklan 1 kohdan f alakohdan ja 4 artiklan 1 kohdan d kohdan vaatimusten noudattamisen varmistamiseksi teknisessä myynninedistämismateriaalissa on ilmoitettava energiatehokkuusluokka ja merkissä käytössä oleva energiatehokkuusluokkien asteikko tässä liitteessä olevan 4 kohdan mukaisesti.
            
            
               3.Paperiasiakirjoihin pohjautuvan etämyynnin yhteydessä on ilmoitettava energiatehokkuusluokka ja merkissä käytössä oleva energiatehokkuusluokkien asteikko tämän liitteen 4 kohdassa esitetyllä tavalla.
            
            
               4.Energiatehokkuusluokka ja energiatehokkuusluokkien asteikko on esitettävä kuvan 1 mukaisesti siten, että 
            
            
               (a)nuolen muotoinen kuva sisältää energiatehokkuusluokan kirjaintunnuksen, joka on väriltään 100 prosentin valkoinen ja fontiltaan Calibri Bold kirjasinkoolla, joka on vähintään yhtä suuri kuin hinnassa käytetty, jos hinta esitetään; 
            
            
               (b)nuolen väri vastaa energiatehokkuusluokan väriä;
            
            
               (c)nuolessa ilmoitetaan käytössä oleva energiatehokkuusluokkien asteikko 100 prosentin mustalla; ja
            
            
               (d)merkki on kooltaan sellainen, että se on selkeästi nähtävissä ja luettavissa. Energiatehokkuusluokan kirjaintunnus on sijoitettava nuolen suorakulmaisen osan keskelle, ja nuolen ja energiatehokkuusluokan kirjaintunnuksen ympärillä on oltava väriltään 100 prosentin musta reuna, pt 0,5.
            
            
               Poiketen siitä, mitä edellä säädetään, jos visuaalisessa mainonnassa, teknisessä myynninedistämisessä tai paperiasiakirjoihin pohjautuvassa etämyynnissä käytetty materiaali on painettu mustavalkoisena, nuoli voi olla mustavalkoinen kyseisessä visuaalisessa mainonnassa, teknisessä myynninedistämisessä tai paperiasiakirjoihin pohjautuvassa etämyynnissä käytetyssä materiaalissa.
            
            
               
                  
            
            
               Kuva 1: Vasemmalle/oikealle osoittava väri-/mustavalkonuoli, jossa ilmoitetaan myös energiatehokkuusluokkien asteikko
            
            
               5.Telemarkkinointiin perustuvassa etämyynnissä on erityisesti ilmoitettava asiakkaalle tuotteen energiatehokkuusluokka ja merkissä käytössä oleva energiatehokkuusluokkien asteikko ja kuluttajan on voitava saada merkin tiedot ja tuoteseloste tuotetietokantasivuston kautta tai painettu kopio pyynnöstä.
            
            
               6.Kaikissa 1–3 ja 5 kohdassa mainituissa tilanteissa asiakkaan on pyynnöstä voitava saada painettu kopio merkistä ja tuoteselosteesta. 
            
            
               LIITE VIII
               Internetissä tapahtuvan etämyynnin yhteydessä annettavat tiedot
            
            
               1.Tavarantoimittajien 3 artiklan 1 kohdan g alakohdan mukaisesti saataville asettaman sähköisen merkin on oltava näkyvillä näyttömekanismissa tuotteen hinnan läheisyydessä. Koon on oltava sellainen, että merkki on selkeästi nähtävissä ja luettavissa ja oikeassa suhteessa liitteessä III olevassa 2 kohdassa eriteltyyn kokoon nähden. Merkki voidaan esittää kerrosteisella näyttötavalla, jolloin merkkiin johtavan kuvan on oltava tämän liitteen 2 kohdassa säädettyjen eritelmien mukainen. Jos käytetään kerrosteista näyttötapaa, merkin on tultava esiin, kun kuvaa napsautetaan ensimmäistä kertaa hiirellä, hiiri viedään kuvan päälle ensimmäistä kertaa tai kun kosketusnäytöllä tehdään kuvan päällä laajennusliike.
            
            
               2.Kun kyseessä on kerrosteinen näyttötapa, merkkiin johtavan kuvan on kuvan 2 mukaisesti
            
            
               (a)oltava nuolen muotoinen ja vastattava väriltään merkissä mainittavan tuotteen energiatehokkuusluokkaa;
            
         
         
            
               (b)esitettävä nuolessa tuotteen energiatehokkuusluokka 100 prosentin valkoisella, Calibri Bold, ja samalla kirjasinkoolla kuin tuotteen hinta; 
            
            
               (c)ilmoitettava käytössä oleva energiatehokkuusluokkien asteikko 100 prosentin mustalla; ja
            
            
               (d)oltava muodoltaan jompikumpi seuraavista ja sellaisessa koossa, että nuoli on selkeästi nähtävissä ja luettavissa. Energiatehokkuusluokan kirjaintunnus on sijoitettava nuolen suorakulmaisen osan keskelle, ja nuolen ja energiatehokkuusluokan kirjaintunnuksen ympärillä on oltava näkyvä väriltään 100 prosentin musta reuna:
            
            
               
                  
            
            
               Kuva 2: Vasemmalle/oikealle osoittava värinuoli, jossa ilmoitetaan myös energiatehokkuusluokkien asteikko
            
            
               3.Kerrosteisessa näyttötavassa merkin tiedot on esitettävä seuraavassa järjestyksessä:
            
            
               (a)tämän liitteen 2 kohdassa tarkoitetun kuvan on oltava näkyvillä näyttömekanismissa tuotteen hinnan läheisyydessä;
            
            
               (b)kuvan on linkityttävä merkkiin liitteessä III esitetyllä tavalla;
            
            
               (c)merkin on tultava näkyville, kun hiirtä napsautetaan kuvan päällä, hiiri viedään kuvan päälle tai kuvaa laajennetaan kosketusnäytöllä;
            
            
               (d)merkin on tultava näkyville ponnahdusikkunana, uutena välilehtenä, uutena sivuna tai upotettuna näkymänä; 
            
            
               (e)merkkiä on voitava suurentaa kosketusnäytöllä koskettamalla tapahtuvaan suurentamiseen käytettävillä laitteen tavanomaisilla toiminnoilla;
            
            
               (f)merkin on poistuttava näkyvistä suljettaessa se asianomaisesta kohdasta tai muulla vakiomuotoisella sulkemisjärjestelmällä; 
            
            
               (g)jos merkkiä ei pystytä näyttämään, grafiikan vaihtoehtona esitettävässä tekstissä on mainittava tuotteen energiatehokkuusluokka samalla kirjasinkoolla kuin hinta.
            
            
               4.Tavarantoimittajien 3 artiklan 1 kohdan h alakohdan mukaisesti saataville asettaman sähköisen tuoteselosteen on oltava näkyvillä näyttömekanismissa tuotteen hinnan läheisyydessä. Tuoteselosteen on oltava kooltaan sellainen, että seloste on selkeästi nähtävissä ja luettavissa. Tuoteseloste voidaan esittää kerrosteisella näyttötavalla tai viittaamalla tuotetietokantaan, jolloin tuoteselosteeseen johtavassa linkissä on mainittava selkeästi ja helposti luettavasti ”Tuoteseloste”. Jos käytetään kerrosteista näyttötapaa, tuoteselosteen on tultava esiin, kun linkkiä napsautetaan hiirellä ensimmäistä kertaa, hiiri viedään enimmäistä kertaa linkin päälle tai kosketusnäytöllä tehdään linkin päällä ensimmäistä kertaa laajennusliike.
            
            
               LIITE IX
               Tarkastusmenettely markkinavalvontaa varten
            
            
               Tässä liitteessä vahvistetut sallitut poikkeamat koskevat ainoastaan jäsenvaltioiden viranomaisten suorittamia mitattujen parametrien tarkastuksia, eikä tavarantoimittaja saa käyttää niitä sallittuina poikkeamina teknisissä asiakirjoissa annettujen arvojen vahvistamiseksi. Merkissä tai tuoteselosteessa ilmoitetut arvot ja luokat eivät saa olla tavarantoimittajan kannalta suotuisampia kuin teknisissä asiakirjoissa annetut arvot. 
            
            
               Jos malli on suunniteltu havaitsemaan, että sitä testataan (esimerkiksi tunnistamalla testausolosuhteet tai testisyklin), ja reagoimaan nimenomaan muuttamalla automaattisesti testin aikaista suorituskykyään tavoitteena saavuttaa suotuisampi taso minkä tahansa sellaisen parametrin osalta, josta säädetään tässä asetuksessa tai joka on ilmoitettu teknisissä asiakirjoissa tai joka sisältyy toimitettuihin asiakirjoihin, mallin ja kaikkien vastaavien mallien katsotaan olevan vaatimusten vastainen.
            
            
               Tarkastaessaan sitä, onko tuotemalli tässä asetuksessa säädettyjen vaatimusten mukainen, jäsenvaltioiden viranomaisten on noudatettava seuraavaa menettelyä: 
            
            
               (1)Jäsenvaltion viranomaisten on tarkastettava yksi mallia edustava laite. 
            
            
               (2)Mallin katsotaan olevan sovellettavien vaatimusten mukainen, jos 
            
         
         
            
               (a)teknisissä asiakirjoissa asetuksen (EU) 2017/1369 3 artiklan 3 kohdan mukaisesti annetut arvot (ilmoitetut arvot) ja tapauksen mukaan kyseisten arvojen laskemiseen käytetyt arvot eivät ole tavarantoimittajan kannalta suotuisampia kuin testausselosteissa annetut vastaavat arvot; ja 
            
            
               (b)merkissä ja tuoteselosteessa julkaistut arvot eivät ole tavarantoimittajan kannalta suotuisampia kuin ilmoitetut arvot eikä ilmoitettu energiatehokkuusluokka ja äänitasoluokka ole tavarantoimittajan kannalta suotuisampi kuin ilmoitettujen arvojen perusteella määritetty luokka; ja 
            
            
               (c)kun jäsenvaltion viranomaiset testaavat mallia edustavaa laitetta, määritetyt arvot (testauksessa mitatut asiaankuuluvien parametrien arvot ja näiden mittausten perusteella lasketut arvot) ovat taulukossa 5 annettujen vastaavien tarkastuksissa sallittujen poikkeamien rajoissa. 
            
            
               (3)Jos 2 kohdan a tai b alakohdassa tarkoitettuja tuloksia ei saavuteta, on katsottava, ettei kyseinen malli eikä mikään vastaava malli ole tämän asetuksen mukainen. 
            
            
               (4)Jos 2 kohdan c alakohdassa tarkoitettua tulosta ei saavuteta, jäsenvaltion viranomaisten on testattava vielä kolme satunnaisesti valittua saman mallin laitetta. Valitut kolme laitetta voivat vaihtoehtoisesti olla yhtä tai useampaa vastaavaa eri mallia. 
            
            
               (5)Mallin katsotaan olevan sovellettavien vaatimusten mukainen, jos näille kolmelle laitteelle määritettyjen arvojen aritmeettinen keskiarvo on taulukossa 5 annettujen vastaavien sallittujen poikkeamien rajoissa. 
            
            
               (6)Jos 5 kohdassa tarkoitettua tulosta ei saavuteta, on katsottava, ettei kyseinen malli eikä mikään vastaavista malleista ole tämän asetuksen mukainen. 
            
            
               (7)Jäsenvaltion viranomaisten on viipymättä toimitettava kaikki asiaa koskevat tiedot muiden jäsenvaltioiden viranomaisille ja komissiolle sen jälkeen, kun mallin vaatimustenvastaisuutta koskeva päätös on tehty 3 ja 6 kohdan mukaisesti.
            
            
               Jäsenvaltioiden viranomaisten on käytettävä liitteessä IV vahvistettuja mittaus- ja laskentamenetelmiä. 
            
            
               Jäsenvaltion viranomaisten on sovellettava ainoastaan taulukossa 5 esitettyjä tarkastuksissa sallittuja poikkeamia ja noudatettava yksinomaan 1–7 kohdassa kuvattua menettelyä tässä liitteessä tarkoitettujen vaatimusten osalta. Taulukossa 5 esitettyjen parametrien osalta ei saa soveltaa muita poikkeamia, kuten yhdenmukaistetuissa standardeissa tai muissa mittausmenetelmissä sallittuja poikkeamia.
            
            
               Taulukko 5 – Tarkastuksissa sallitut poikkeamat
            
            
                     
                        Parametri
                     
                  
                  
                     
                        Tarkastuksissa sallitut poikkeamat
                     
                  
               
                     
                        Eko-ohjelman energiankulutus (EPEC)
                     
                  
                  
                     
                        Määritetty arvo* saa olla enintään 5 % suurempi kuin EPEC:n ilmoitettu arvo. 
                     
                  
               
                     
                        Eko-ohjelman vedenkulutus (EPWC)
                     
                  
                  
                     
                        Määritetty arvo* saa olla enintään 5 % suurempi kuin EPWC:n ilmoitettu arvo. 
                     
                  
               
                     
                        Pesutulosindeksi (IC)
                     
                  
                  
                     
                        Määritetty arvo* saa olla enintään 14 % pienempi kuin IC:n ilmoitettu arvo.
                     
                  
               
                     
                        Kuivaustulosindeksi (ID)
                     
                  
                  
                     
                        Määritetty arvo* saa olla enintään 12 % pienempi kuin ID:n ilmoitettu arvo.
                     
                  
               
                     
                        Ohjelman kesto (Tt)
                     
                  
                  
                     
                        Määritetty arvo* ei saa ylittää ilmoitettuja arvoja Tt enempää kuin 5 % tai 10 minuuttia riippuen siitä, kumpi näistä on pidempi.
                     
                  
               
                     
                        Tehonkulutus pois päältä -tilassa (Po)
                     
                  
                  
                     
                        Tehonkulutuksen Po määritetty arvo* saa olla enintään 0,10 W suurempi kuin ilmoitettu arvo.
                     
                  
               
                     
                        Tehonkulutus valmiustilassa (Psm)
                     
                  
                  
                     
                        Tehonkulutuksen Psm määritetty arvo* saa olla enintään 10 % suurempi kuin ilmoitettu arvo, jos ilmoitettu arvo on suurempi kuin 1,00 W, ja enintään 0,10 W suurempi kuin ilmoitettu arvo, jos ilmoitettu arvo on enintään 1,00 W.
                     
                  
               
                     
                        Tehonkulutus ajastinkäynnistystilassa (Pds)
                     
                  
                  
                     
                        Tehonkulutuksen Pds määritetty arvo* saa olla enintään 10 % suurempi kuin ilmoitettu arvo, jos ilmoitettu arvo on suurempi kuin 1,00 W, ja enintään 0,10 W suurempi kuin ilmoitettu arvo, jos ilmoitettu arvo on enintään 1,00 W.
                     
                  
               
                     
                        Äänitaso
                     
                  
                  
                     
                        Määritetty arvo* saa olla enintään 2 dB(A) re 1 pW suurempi kuin ilmoitettu arvo.
                     
                  
               
               * Jos testataan kolme satunnaisesti valittua laitetta 4 kohdan mukaisesti, määritetty arvo merkitsee näille kolmelle muulle yksikölle määritettyjen arvojen aritmeettista keskiarvoa.
            
         
         
            
                  
                     (1)
                  
                        Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 79).
               
               
                  
                     (2)
                  
                        Komission asetus (EU) 2019/XXX [julkaisutoimisto lisää asetuksen C(2019)2123 täydellisen EUVL-julkaisuviitteen].